Foto: O. Bunić / S. Radovanović / RAS Srbija\nŠveđanin je jedan od onih desetina evropskih političara, koji su bili u prilici da donesu Evropu na Balkan i da odvedu Balkan u Evropu, ali su svojom jalovom, birokratskom nezainteresovanošću umnogome kumovali stanju u kojem je Balkan danas. Kobajagi dobronameran prema Balkancima, Karl Bilt upozorava da Beograd i Priština mogu da „oslabe perspektivu za pridruživanje EU“, ako odluče da dil naprave pod okriljem SAD, a ne EU.\nDakle, čuvene reči „evropska perspektiva“ i dalje stoje kao nešto najviše i najsvetije što EU nudi kandidatima sa Balkana. Ništa više. Na Balkanu više ne reaguju na ove reči, predugo su ih slušali i znaju da one nemaju nikakvo sadržinsko značenje. Evropa je godinu dana bila odsutna iz srpsko-albanskog procesa, bavila se sobom, svojim funkcijama i nameštenjima. I kada se ponovo pojavila na sceni, rekla je – evropska perspektiva. I njen novopostavljeni izaslanik Miroslav Lajčak nije mnogo odmakao od te retorike. Iako je spektakularno najavljen od francuskog i nemačkog ministra spoljnih poslova, kao onaj koji će rešiti probleme, Lajčak ponovo donosi na Balkan virus tradicionalno usporene i neefikasne evropske diplomatije.\nU momentu kada Ričard Grenel objavljuje da će Aleksandar Vučić i Hašim Tači imati sastanak u Beloj kući 27. juna, Lajčak u Prištini kaže da ima datum nastavka dijaloga, ali ne želi da ga saopšti, jer mora da se o tome još dogovori sa evropskim partnerima!? Zar za godinu dana niste bar to mogli da dogovorite, ako već nemate neku suštinsku, konkretnu ideju oko rešavanja srpsko-albanskog čvora? Njegovo prvo putovanje na Balkan, u novoj ulozi, imalo je veliku simboliku u tome što je u dolasku „zaglavio“ na aerodromu u Cirihu pa mu je let otkazan, a u pomoć je pritekla ne-članica EU Švajcarska i pozajmila mu avion da otputuje nekako u Prištinu.\nS druge strane, američki sto za pružanje dobrih usluga radi besprekorno. O njemu nema mnogo informacija, ali jasno je da se stvari kreću. Već duže od godinu dana, koliko je EU bila „na odmoru“, Vašington preko ambasadora Grenela, drži na okupu pregovarače iz Beograda i Prištine i s vremena na vreme isporučuje poneki rezultat. Najpre je to bio sporazum o obnavljanju avio-saobraćaja, a potom i o železničkom saobraćaju i gradnji auto-puta… Za razliku od Lajčaka, Grenel nije imao problem sa transportom na Balkan, putovao je iz Berlina gde je bio ambasador, malim avionom američke vlade, koji je imao na raspolaganju za svoje posredničke aktivnosti.\nKarl Bilt, jedan od dinosaurusa evropske politike, najbolje je primer sa čime se ovih dana suočavaju Beograd i Priština dok ulaze u novu fazu pregovora. Bivši švedski premijer i izaslanik za Balkan kaže da Srbija i Kosovo imaju suvereno pravo da daju prednost Amerikancima nad Evropljanima, kada je reč o njihovim pregovorima, ali da to može „oslabiti njihovu perspektivu za pridruživanje Evropskoj uniji“.\nSastanak u Beloj kući možda neće doneti preokret u srpsko-albanskom dijalogu (možda ne baš istog dana), ali će ga sigurno ubrzati i usmeriti u pravcu koji smo već nekoliko puta gledali i koji se pokazao kao uspešan. To je pravac intenzivnog pregovaranja i to o konkretnim rešenjima, u krajnje suženim vremenskim rokovima. Sve je praćeno čvrstim i opipljivim obećanjima, ukoliko sporazum bude postignut, odnosno jasnim posledicama ako rezultat izostane. I svi pregovarači to dobro znaju, jer im posrednici to otvoreno i govore. Nema nikakve „perspektive“, „ohrabrivanja“, „otvorenih vrata“, nema svih onih pažljivo smišljanih reči, koje slušamo već 17 godina (od Solunskog samita EU-Balkan), a koje u stvari ne znače ništa.\nBalkan danas, a naročito Srbi i Albanci, treba oberučke da prihvate dobre usluge SAD, jer one neće večno trajati. A u isto vreme znajući da samo uz takvo posredovanje mogu da ostvare svoje evropske ciljeve. Evropa će biti tu i kada rešenje za Kosovo bude doneto, voljom Srba i Albanaca. Biće tu da ubrza transformaciju njihovih društava posle razrešenog konflikta u modernu i integrisanu evropsku zajednicu. Evropa će od tog trenutka raditi ono što najbolje ume. A do tada, rešavanje problema prepustimo onima koji to najbolje rade. Ne zaboravite i rat u Bosni je završen potpisivanjem sporazuma u Jelisejskoj palati u Parizu, ali mir je dogovoren i sklopljen tri nedelje pre toga u Americi, u Dejtonu. I danas, četvrt veka kasnije, ovaj istorijski sporazum niko ne zove Pariski, već isključivo Dejtonski, jer to je jedino ispravno.\n(Dr Orhan Dragaš, Međunarodni institut za bezbednost, autor knjige “Dva lica globalizacije - istina i obmane”)


BCBP: Postavljanje Mojsilovića na čelo VS deluje kao gest dobre volje prema NATO-u - Istinomer\nTim Istinomera 14. 9. 2018.\nPromena u vrhu Vosjke Srbije je očekivana, jer se znalo da Diković ima uslove za odlazak u penziju, ali je čudno da se takva odluka saopštava iznenada, u petak uveče, kazala je Katarina Đokić iz BCBP.\nPredsednik Srbije Aleksandar Vučić izjavio je da je prihvatio zahtev za penzionisanje načelnika Generalštaba Vojske Srbije Ljubiše Dikovića, a na njegovo mesto je postavljen general-potpukovnik Milan Mojsilović. „Ovo su velike promene od kojih očekujemo dodatnu, novu energiju, još bržu modernizaciju, jačanje Vojske Srbije kao odvraćajućeg faktora. Ne spremamo se za ratove, ali moramo da imamo dobro obučenu armiju kako bi odvratili svakog potencijalnog agresora“, rekao je Vučić.\nVulin, Vučić i Diković / Foto: Fonet, Zoran Mrđa\n“Postavljanje Milana Mojsilovića na čelo Generalštaba Vojske Srbije deluje kao gest političke dobre volje ka zemljama članicama NATO-a, s obzirom na to da je Mojsilović ranije bio na čelu predsedništva misije Srbije pri NATO-u, a i kao pomoćnik ministra odbrane bio je uključen u međunarodnu vojnu saradnju i bio aktivan u kontaktima sa stranim partnerima, naročito iz zapadnih zemalja“, kazala je za Istinomer Katarina Đokić, iz Beogradskog centra za bezbednosnu politiku (BCBP). Ona je istakla da se još ne zna da li će promene u vrhu Vojske Srbije uticati na nove politike Ministarstva, ali da jeste zanimljivo to što na čelo Generalštaba nije postavljen dosadašnji favorit za ovu funkciju, Milosav Simović, načelnik Kopnene vojske, koji ima reputaciju „nekoga ko naginje ka Rusiji“. „Promena u vrhu vojske je očekivana, jer se znalo da je general Ljubiša Diković navršio godine za odlazak u penziju. Međutim, ono što je čudno je da se takva odluka saopštava iznenada, u petak kasno uveče, mada smo i ranije imali slične situacije“, napomenula je Đokić.\nAleksandar Vučić Ljubiša Diković Milan Mojsilović


NAGRADA BILJANI NIKOLIĆ – KRUŠEVAC.LINK\nOvde si trenutno: Home / KULTURA / NAGRADA BILJANI NIKOLIĆ\nU Mostaru je sinoć, u okviru Međunarodnog pozoišnog festivala “Mostarska liska”, izvedena predstava “Buzdovan” Kruševačkog pozorišta.\nPrema odluci stručnog žirija, kojim je predsedavao Ademir Kenović, nagrada “Mlala liska” za glumicu večeri dodeljena je Biljani Nikolić.\nKomedija “Buzdovan” smeštena je u Makarsku s kraja 18. veka, koja je često menjala vlast: smenjivali su se Turci, Mleci, Francuzi, Austrijanci. Tadašnji Makarani, kao i likovi u predstavi, koristili su tu situaciju za švercovanje robe iz Turske u Veneciju i balansirali između velikih sila za sitne privilegije… Likovi u takvoj postavci situacije ostaju u potpunom neskladu između sopstvenog doživljaja sebe i realnosti. Smejući se njima podsmevamo se sebi, jer ispod smeha ostaje4 gorak sloj prepoznatljivosti današnjeg čoveka, gotovo netaknutog i tri veka nakon nastanka komaada,\nTag Biljana Nikolić Mostar nagrada


January 16, 2018 gorazdeportal\t0 Comments\nNa današnjem sastanku predstavnika centralne vlasti s entitetskim funkcionerima dogovoren je tekst odgovora na sva preostala pitanja iz Upitnika Evropske komisije.\nPredsjedavajući Vijeća ministara BiH Denis Zvizdić rekao je nakon sastanka u Istočnom Sarajevu da je zadovoljan rezultatima konsultativnog sastanka, jer su uspjeli dogovoriti tekst odgovora na sva preostala pitanja iz Upitnika Evropske komisije.\n“Sva tijela unutar mehanizma koordinacije su dobila vrlo jasne i definisane rokove, odnosno da se do petka ti odgovori puste u proceduru verifikacije. U narednih nekoliko dana očekujemo da ćemo imati završene sve odgovore na Upitnik Evropske komisije, nakon čega idu procedure verifikacije i tehničke pripreme”, rekao je Zvizdić.\nPredsjedavajući Vijeća ministara BiH istakao je kako su vlasti u završnoj fazi kompleksnog posla pripreme odgovora na Upitnik Evropske komisije. Kako kaže, odgovori na pitanja u konačnici će biti dostavljeni institucijama EU na više od 25 hiljada stranica.\n“Zahvaljujem se svima koji su učestvovali u ovom procesu na požrtvovanosti, a posebno entitetskim premijerima, ministrima finansija i članovima Kolegija za evropske integracije. Ovim je pokazano da mehanizam koordinacije\nu potpunosti funkcioniše”, kazao je Zvizdić.\nJavnosti se obratio i predsjednik Vlade Federacije BiH Fadil Novalić koji je rekao da su ostale samo još tehničke dorade u skladu s principima mehanizma koordinacije, nakon čega će se moći reći da je posao završen.\n“Vidite da smo posljednjih dana zapali u krize. Na državnom i federalnom nivou tu je problem s budžetom. Svakako, ovo je svijetla tačka i novi signal koji šaljem EU iz BiH”, rekao je Novalić.\nPremijerka RS-a Željka Cvijanović potvrdila je da su riješena sva otvorena pitanja u vezi s odgovorima na Upitnik Evropske komisije.\n“O svim pitanjima smo postigli dogovor”, rekla je Cvijanović u izjavi novinarima i dodala da bi sve trebalo biti usaglašeno do petka, kada bi se konačno izjasnili o odgovorima.\nPodsjećamo, sastanak je održan u Administrativnom centru Vlade Republike Srpske u Istočnom Sarajevu, a državnu vlast predstavljali su predsjedavajući Vijeća ministara BiH Denis Zvizdić i ministar finansija i trezora BiH Vjekoslav Bevanda.\nEntitetske delegacije predstavljali su premijerka RS-a Željka Cvijanović, ministar finansija manjeg bh. entiteta Zoran Tegeltija, premijer FBiH Fadil Novalić i federalna ministrica finansija Jelka Milićević.\n← IVO MIRO JOVIĆ: OČEKUJEM DA ŽELJKO KOMŠIĆ BUDE KANDIDAT ZA BOŠNJAČKOG ČLANA PREDSJEDNIŠTVA\nU VIŠEGRADU I RUDOM OTKRIVENI ILEGALNI MIGRANTI IZ PAKISTANA I AFGANISTANA →\nSKANDALOZNO: VLADA BPK GORAŽDE DAJE NOVAC ZA ŠTO JE VEĆ DAT\nJuly 21, 2016 gorazdeportal Comments Off on SKANDALOZNO: VLADA BPK GORAŽDE DAJE NOVAC ZA ŠTO JE VEĆ DAT\nTotal Visits: 8,077,318


kaligrafija - Blic Online\nBeograđanka ima REDAK POSAO koji radi za srpsku kraljevsku porodicu\nKREATIVNE RUKE Počinju prijave za besplatne radionice za učenike sa Čukarice\nOsnovci i srednjoškolci sa područja opštine Čukarica imaće priliku da uposle ruke i time odagnaju misli od početka školske godine. Za njih je organizovana besplatana radionica "Kreativne ruke", projekat tokom kojeg će moći da se obuče za bavljenje starim umetničkim zanatima.\nČuvanje zaboravljene tehnike: Kaligrafije Violete Marković u požarevačkoj Galeriji savremene umetnosti\nU požarevačkoj Galeriji savremene umetnosti na Starom korzou otvorena je sedma postavka kaligrafskih ispisa Violete Marković sa oko 40 dela, od kojih će većina biti premijerno izložena.\nRADIONICE NA STAROM GRADU Od novinarstva do heklanja\nOsnovci uče kaligrafiju: Uspešna sekcija lepog pisanja u OŠ "Branko Ćopić" iz Prijedora\nUčenici Osnovne škole „Branko Ćopić“ iz Prijedora od ove školske godine imaju sekciju kaligrafije ili lepog pisanja.\nDelić drevnog Istoka: Čas kineske kaligrafije u Manakovoj kući\nU okviru izložbe "Put svile - novi izgled" profesor Li DJunming u četvrtak, 22. oktobra, u Manakovoj kući biće održan jednočasovni čas kineske kaligrafije.\nUmetnost pisanja ćirilice: Otvorena izložba kaligrafije u Galeriji RTS\nOlovka koja vibrira da upozori na gramatičke greške\nNemačka kompanija "Lernstift" razvija posebnu olovku koja vibrira svaki put kada oseti grešku u pisanju, a predviđa se da će najveću primenu imati u obrazovanju dece.\nJapanac predstavio kaligrafiju i veštinu pravljenja ikebana\nKihaćiro Nišiura, poznati japanski umetnik, u okviru manifestacije “Miris Japana“ večeras je u Domu omladine demonstrirao japansku veštinu aranžiranja cveća - ikebanu, umetnost lepog pisanja - kaligrafiju kao i ceremoniju mirisa.\nTakmičenje u govorništvu na japanskom jeziku u Filološkoj gimnaziji\nTreće takmičenje u govorništvu na japanskom jeziku održano je večeras u Filološkoj gimnaziji. Učenici su pred stručnim žirijem i publikom pokazali izvrsno poznavanje japanskog jezika, a najboljima su dodeljene i nagrade.


Novi uspeh Zvezde | VAmedia - info portal\n29/05/2015 29/05/2015 Нема коментара на Novi uspeh Zvezde\nPojedinačno u katama, prvaci Srbije u svom uzrastu :Radovanović Dorotea i Branković Djordje prvo mesto i zlatna medalja.\nTreće mesto i bronza Ristić Davor i Andrić Marina.\nKata timovi su blistali i u sastavu Radovanović Dorotea, Branković Djordje,Ilić Tamara, Mladenović Kristina i Ristić Davor osvojili dve zlatne. Kata tim- Vukojčić Teodora, Drakulić Sanja i Labović Luka osvojili su drugo mesto i srebrnu medalju.\nI pored raznih propusta u sudjenju KK Zvezda je postigla sjajan rezultat i izrodila prvake Srbije svojim radom i zalaganjem trenerskog tima.


Dodikov kabinet traži informacije o ikoni od ambasade Ukrajine | Banjaluka.net\nDodikov kabinet traži informacije o ikoni od ambasade Ukrajine\nIz kabineta srpskog člana i predsjedavajućeg Predsjedništva BiH Milorada Dodika uputili su Ambasadi Ukrajine u BiH notu u kojoj su zatražili da navedu relevantne informacije u vezi sa ikonom koja je poklonjena šefu ruske diplomatije Sergeju Lavrovu prilikom nedavne posjete Istočnom Sarajevu.\nU noti je zatraženo od Ambasade Ukrajine u BiH da pojasni na osnovu čega bazira tvrdnje da je ikona kulturna baština ove zemlje, da iznese relevantne dokaze koji nisu bazirani na internet izvorima, te da objasni i predoči dokaze kome i u kojem periodu je ona pripadala ukoliko ih posjeduje.\n“Prema saznanjima kabineta, predmetna ikona se ne nalazi ni na jednoj listi zaštićenog, izgubljenog ili otuđenog kulturnog blaga niti jedne zemlje”, navedeno je u noti.\nRadi nastavka dobrih i prijateljskih odnosa sa Ukrajinom, kao i punog poštovanja svih međunarodnih konvencija koje se tiču zaštite nacionalnih, istorijskih i kulturnih dobara i zabrane njihovog otuđivanja, a imajući u vidu tvrdnje Ambasade Ukrajine da je predmetna ikona dio “ukrajinske kulturne baštine”, iz kabineta su zamolili da im Ambasada u Sarajevu dostavi što je prije moguće sve relevantne informacije u vezi sa predmetnom ikonom, javlja ATV.\nIz kabineta su zamolili da Ambasada Ukrajine dostavi na osnovu čega bazira svoje tvrdnje da je predmetna ikona dio “ukrajinske kulturne baštine”, kao i da za te tvrdnje dostavi relevantne dokaze, kojim bi se te tvrdnje potvrdile.\nZatraženo je i da Ambasada Ukrajine dostavi sve relevantne informacije koje nisu bazirane na osnovu “internet-resursa” i pogrešno medijski interpretiranih navoda, nego na osnovu pravno valjanih činjenica i dokaza.\n“Ukoliko Ambasada Ukrajine posjeduje dokaze da je riječ o ikoni koja je dio ukrajinske kulturne, vjerske, i istorijske baštine, da Ambasada informiše kome je i u kojem trenutku pripadala predmetna ikona, da li je ikona otuđena, od koga, kada i gdje, kao i da li se nalazi na bilo kojoj listi otuđenih predmeta koje Ukrajina potražuje”, navedeno je u noti.\nIz kabineta su zatražili da Ministarstvo inostranih poslova u Savjetu ministara, nakon što Ambasadi Ukrajine u Sarajevu dostavi ovu notu, njenu kopiju dostavi i kabinetu predsjedavajućeg i srpskog člana Predsjedništva BiH.\nRuska strana ovu ikonu predala je juče Ambasadi BiH u Moskvi, javio je “Interfaks”.


Shawn Mendes povređen: Moja veza sa Camilom nije laž! - Famoza.net\n20/09/2019 20/09/2019 Vladimir (Famoza.net) 120983Leave a commenthttps%3A%2F%2Fwww.famoza.net%2Fshawn-mendes-povreden-moja-veza-sa-camilom-nije-laz%2FShawn+Mendes+povre%C4%91en%3A+Moja+veza+sa+Camilom+nije+la%C5%BE%212019-09-20+10%3A00%3A30Vladimir+%28Famoza.net%29https%3A%2F%2Fwww.famoza.net%2F%3Fp%3D120983\nShawnu Mendesu nikako ne prijaju internet teorije da su Camila Cabello i on u stvari i dalje samo prijatelji, a da sve što rade poslednjih nedelja jeste obična predstava kako bi povećali svoju popularnost. Međutim, mladi Kanađanin ističe da je zaista zaljubljen do ušiju, i da je sve što gledamo istina!\nPaparaci su Shawna uhvatili na aerodromu gde su ga zasuli pitanjima, a kao fin dečko, on se trudio da im odgovori čak i kad su ona bila provokativna. Upitan da li je upoznao Camiline roditelje, on je samo rekao da ih zna već odavno, a onda je odgovorio i optužbe da su oni zajedno samo radi promocije.\n“Mi definitivno ne radimo ovo zbog publiciteta”, rekao je on kratko, ali interesantno, nije hteo da otkrije javnosti da li je rekao Camili magične reči, “Volim te”. Rekli bismo da su sva ova pitanja suvišna, ali je lepo što Shawn ima strpljenja čak i za njih!\nPročitajte još Shawn Mendes: Nekad se plašim samog sebe, Taylor Swift mi je pomogla da prevaziđem nervozu pred nastup!\nSaobraćajka: Little Mix otkazale jedini koncert blizu nas!


Ciklus besplatnih online koncerata „MUZIKOM KROZ MUZEJ”\nKoncert kamernog ansambla "Beogradski gudački kvartet" - sreda 27. januar, 19h.\nIstorijski muzej Srbije i udruženje „UNICA ART” imaju zadovoljstvo da Vas pozovu da u sredu 27. januara u 19 časova prisustvujete petom u nizu besplatnih onlajn koncerata klasične i popularne muzike u okviru ciklusa „Muzikom kroz muzej”, čiju realizaciju je pomogla „Banca Intesa”.\nKoncert kamernog ansambla „Beogradski gudački kvartet”, koji čine Nevenka Tatić, violina, Vladimir Vasiljević, violina, Ivana Gladović-Erčić, viola i Dušan Stojanović, violončelo, zainteresovani građani će biti u prilici da prate na ju-tjub kanalu i fejsbuk strani Istorijskog muzeja Srbije.\nNa programu su dela kompozitora Georga Fridriha Hendla, Aleksandra Borodina, Đuzepea Verdija, Dejana Despića, Bele Bartoka, Stivija Vondera i Astora Pijacole, a osobenost koncerta u okviru ciklusa „Muzikom kroz muzej”, je i izvođenje po jedne numere iznenađenja od srpskih kompozitora iz muzičke arhivske građe Istorijskog muzeja Srbije.\nBudući da se koncert prikazuje na Savindan, numera iznenađenja će biti inspirisana praznikom posvećenim Svetom Savi. Javnost će biti blagovremeno obaveštena o terminima, izvođačima i programima narednih koncerata u okviru ciklusa „Muzikom kroz muzej”.\nSnimke koncerata kamernih ansambala „Duo perfetto”, „Duo moderato” i „Damar”, kao i koncert saksofoniste Milana Savića uz klavirsku saradnju Ukija Ovaskainena, koji su realizovani u prethodnom periodu, zainteresovani građani mogu da mogu da pronađu na ju-tjub kanalu Istorijskog muzeja Srbije.


Kao posebno otežavajuće okolnosti navode se, pre svega, sve izvesniji Bregzit, čije se ekonomske posledice po EU i Veliku Britaniju, ali i po globalnu ekonomiju, mogu samo naslućivati. Ostaje neizvesno i da li će SAD i Kina ipak postići "primirje" u njihovom trgovinskom ratu, koji je ostavio veoma negativne posledice na globalnu trgovinu u 2019. godini.\nPitanje je i hoće li se ekonomske sankcije, kao model političkog pritiska, manje koristiti u međunarodnim odnosima, jer je vidljivo da nanose štetu svim stranama, što se videlo na primeru sankcija SAD i EU prema Rusiji, kao i američkih sankcija protiv gasovoda "Severni tok 2".\nProcene Evropske centralne banke (ECB) govore da bi bruto društveni proizvod zemalja Evrozone mogao u 2020. godini da poraste samo 1,1 odsto, što je manje i od skromih 1,2 odsto u 2019. godini, a prilično daleko od 2,4 odsto iz 2017.\nPojedini ekonomisti, koje je anketirao Fajnenštel tajms, smatraju da bi rast u Evrozoni mogao da bude i manji od jednog procenta.\nTRI NAJVEĆA IZAZOVA ZA 2020. Fiskalni savet: "U Novu godinu ulazimo bez zebnje od krize državnih finansija, ali sa ozbiljnim pitanjima koje moramo rešiti"\nPosebno zabrinjavaju tendencije usporavanja privrednog rasta u nekim od ekonomski najmoćnijih zemalja EU, poput Nemačke i italije. Činjenica je da i kineska ekonomija usporava, istina na nivou od 5-6 odsto, tako da država više nije tako moćna "lokomotiva" koja može da vuče svetsku ekonomiju napred. Slabe su nade da bi se i pojedine značajne ekonomije, poput Venecuele, Argentine i Irana, mogle brzo oporaviti, neke i zbog sankcija koje ih pritiskaju.\nNi od ruske privrede se ne može puno očekivati, osim eventualno skromnog oporavka, zbog još uvek važećih američkih i evropskih ekonomskih sankcija. Bilo i je ekonomista, poput Nurijela Rubinija, koji su najavljivali novu globalnu finansijsku krizu, nalik onoj iz 2008. godine, i koji su upozoravali na narastajući javni dug razvijenih država, posebno SAD. Više je, ipak, onih koji smatraju da je stagnacija svetske ekonomije realnost, a da je nova globalna finansijska kriza malo verovatna.


RTCG - Radio Televizija Crne Gore - Nacionalni javni servis :: Fudbal :: Eriksen: Bio sam crna ovca u Totenhemu\nRAZOČARAN ODNOSOM NAVIJAČA 05. 02. 2020. 15:52 >> 15:56 0\nRAZOČARAN ODNOSOM NAVIJAČA\nEriksen: Bio sam crna ovca u Totenhemu\nDanski fudbaler Kristijan Eriksen izjavio je danas da su ga u Totenhemu krivili da je "loš momak" prije nego što je otišao u Inter u zimskom prelaznom roku.\n"Često su me krivili da sam loš momak. Bio sam 'crna ovca' u Totenhemu jer sam bio veoma iskren povodom ugovora koji mi je isticao", rekao je između ostalog Eriksen za BBC, prenosi Beta.\nEriksen je u januaru za nešto više od 20 miliona eura prešao u Inter, poslije šest i po godina u engleskom klubu.\n"Nakon što smo izgubili finale Lige prvaka od Liverpula, odjednom je sve krenulo nizbrdo. Dio navijača je upirao prstom u mene govoreći da sam ja krivac i nekakav loš momak, a to nije bio slučaj. Očigledno je to bila razočaravajuća noć za sve, ali neke stvari mislim da nisam zaslužio", izjavio je Eriksen.\nKako kaže, situacija u kojoj se našao itekako mu je smetala.\n"Bilo je neobično sretati ljude na ulici koji su mi govorili "hvala i srećno", a ja sam još bio tamo. To je trajalo sedmicama i naravno da su mi takve stvari smetale. Ti problemi prelili su se na cijelu ekipu", kazao je Danac.\nEriksen potpisao za Inter do 2024.\nInter želi da dovede Eriksena\nEriksen se dogovorio sa Bajernom?


UOS obezbedio MUP najsavremeniju IT opremu - Udruženje osiguravača Srbije\nUOS obezbedio MUP najsavremeniju IT opremu\nPolicija je dobila opremu koja će omogućiti kvalitetniju izradu i čuvanje Zapisnika o uviđaju saobraćajnih nezgoda. Sporazum o saradnji, kojim je obezbeđena oprema u vrednosti od nekoliko stotina hiljada evra, potpisali su direktor policije Vladimir Rebić i generalni sekretar Udruženja osiguravača Duško Jovanović. Ova oprema će obezbediti korist građanima, saobraćajnoj policiji i društvima za osiguranje u periodu od najmanje 5 godina, kaže direktor policije.\nGrađani više ne moraju da odlaze u policiju po Zapisnike i da troše vreme i novac, saobraćajna policija dobija najkvalitetniju opremu koju koriste policije razvijenih država, a osiguravajuća društva pomoć u vidu sprečavanja zloupotreba u osiguranju, naglasio je Rebić. Nezadovoljni će biti samo oni koji se bave prevarama, dodao je Rebić.\nGeneralni sekretar Udruženja osiguravača Srbije Duško Jovanović naglasio je da UOS i MUP imaju višegodišnju uspešnu\nCilj naše saradnje i svrha nabavke ove IT opreme je da se smanji broj šteta i da građani budu zaštićeniji. Saradnja će biti nastavljena i već radimo na novim projektima koji će biti u interesu građana, najavio je Jovanović\nJovanović je podsetio i da je Udruženje ranije doniralo sredstva srpskoj policiji u cilju digitalizacije Zapisnika o uviđaju saobraćajnih nezgoda. Od septembra 2018. godine u primeni je sistem koji je maksimalno ubrzao proces prikupljanja dokumentacije neophodne za isplatu štete, a ceo proces učinio besplatnim za građane. Do tada su se oštećeni obraćali MUP sa zahtevom za izdavanje Zapisnika, po dokumentaciju odlazili lično, veoma često van mesta boravka, plaćali taksu i lično dostavljali osiguravajućem društvu. Zahvaljujući razvijenoj aplikaciji, oštećeni sada komuniciraju samo sa osiguravajućim društvom koje treba da im nadoknadi štetu, bez odlaska u MUP i bez nepotrebnih troškova. Zahvaljujući toj aplikaciji, MUP prosleđuje Udruženju i osiguravajućim društvima Zapisnike o uviđaju saobraćajnih nezgoda sa materijalnom štetom. Za tu namenu, UOS je izdvojio više od pola miliona evra. Odličnu saradnju potvrđuje i donacija UOS za nabavku 27 specijalizovanih vozila MUP, sa kompletnom pratećom opremom neophodnom policiji.


Radio Luna :: Trendovi :: Svaki drugi u svetu se informiše preko društvenih mreža\nNaslovna | Srbija | Trendovi | Svaki drugi u svetu se informiše preko društvenih mreža\nAutor: B. Cvejić Izvor: Danas/Beta\nDruštvene mreže za čitanje vesti u svetu koristi 50 odsto publike, a najveći porast ovakvog načina informisanja beleži se u Sjedinjenim Državama (51 odsto) i Velikoj Britaniji (41 odsto)\nTo pokazuje izveštaj Rojtersovog instituta za 2017. godinu koji je prošle sedmice predstavljen na Samitu globalne mreže urednika (GEN samit) u Beču.\nS druge strane, u većini evropskih zemalja beleži se pad informisanja građana putem socijalnih mreža, koje uprkos tome i dalje predstavljau dominantan način za praćenje dnevnih aktuelnosti. Na primer, kako pokazuje izveštaj Rojtersovog instituta, na ovaj način se informiše 64 odsto Portugalaca, 51 odsto Španaca i Šveđana, 45 odsto Austrijanaca i 41 odsto Francuza i Nemaca.\nRojtersov izveštaj, koji je obuhvatio 70.000 ispitanika u 36 država na pet kontinenata, pokazuje da je najčešći izvor informisanja internet uključujući i društvene mreže, potom sledi televizija, pa društvene mreže, dok je broj ljudi koji prati vesti putem štampanih vesti i radija na veoma niskom nivou, odnosno po ispod deset odsto. Posmatrajući po godinama starosti, internet je dominatan za sve kategorije od 18 do 44 godina, dok je jedino među populacijom od 45 godina na više televizija i dalje malo u prednosti. Putem štampe se u svetu informiše ukupno manje od 10 odsto, a najveći procenat je među starijima od 55 godina (11 odsto).\nIstraživanje ukazuje i na podatak da je poverenje u vesti i društvene mreže nisko i da su „konzumenti vesti“ sve više zavisni od smartfona. Na „pametnim“ telefonima 46 odsto publike čita vesti u krevetu, 42 odsto u javnom prevozu, a 32 odsto i u toaletu.\nSvaki četvrti misli da socijalne mreže rade dobar posao kada je reč o razdvajanju činjenica od „fikcije“, dok to isto za medije misli svega 40 odsto ispitanika. Jedan od zaključaka je i da ljudi šeruju na mrežama informacije bez čitanja, kao i da u čitanju vesti sve manje prepoznaju medijske brendove.\nKada je reč o poverenju u medije, najveći stepen je među građanima Finske, potom Brazila i Portugalije, dok je najniži nivo u Južnoj Koreji, Grčkoj i Slovačkoj. Velika Britanija, u odnosu na prethodnu godinu, beleži najveći pad poverenja u medije, od čak sedam odsto. U Velikoj Britaniji i SAD najveći broj medija je levo orijentisan, dok je najmanja polarizacija medija u Nemačkoj, odnosno podjednak broj medija se nalazi i na levoj i na desnoj „strani“.\nKada je reč o društvenim mrežama, Fejsbuk je i dalje dominantan način informisanja, koji koristi 70 odsto publike ovakvog vida umrežavanja na internetu. Sledi YouTube sa 61 odsto, Instagram sa 24 odsto, Tviter sa 20 odsto i Linkedin sa 14 procenata. Interesantan podatak je da je u poslednjih godinu dana skočio procenat ljudi koji za informisanje koristi aplikacije za komunikaciju, odnosno četovanje, te danas skoro svaki četvrti (23 odsto) upotrebaljava upravo njih u informativne svrhe. Whats App koristi za vesti 40 odsto, Fejsbuk mesindžer 36 odsto, Snepčet devet odsto, Vajber sedam odsto. Najveći skok od njih, ipak, beleži Fejsbuk mesindžer – od 28 odsto, koji je prošle godine za praćenje vesti koristilo svega osam odsto.\nTakođe, beleži se i rast informisanja putem mobilnih aplikacija medija.


Zagrepčani svim silama napadaju Partizan, stižu i Bojsi - Jadranska liga, Košarka, Top News\nZagrepčani svim silama napadaju Partizan, stižu i Bojsi\nAleksandar Milosavljević 03.02.2014., 16:29\nKoliko je Ciboni važan sutrašnji meč Jadranske lige vidi se u tome što je nakon odluke kluba da ulaz u Draženov dom za tu utakmicu bude besplatan uspostavljen kontakt i sa navijačima Dinama „Bed Blu Bojsima“ koji bi takođe mogli da se pojave u dvorani.\n„Nadam se da će dvorana biti puna i da će među njima biti i BBB. Imao sam sreću da budem član Cibone 1998. godine kada smo pobedili Partizan oba puta. To su mi najdraže utakmice u karijeri iako nisu imale neki preveliki rezultatski značaj“ – rekao je trener Cibone Slaven Rimac koji je novinarima otkrio da je lično kontaktirao starije članove Bed Blu Bojsa.\nPoznato je da navijači NK Dinamo odavno ne posećuju utakmice Cibone i da „vukovi sa Tuškanca“ imaju svoju navijačku grupu koja se zove „Smogovci“ koja povremeno ide čak i na gostovanja sa zagrebačkim timom.\nPrethodna vest Novi stadion Atletika bi mogao da dobije ime Luis Aragones\nSledeća vest Javor doveo Ivelju\nNovi stadion Atletika bi mogao da dobije ime Luis Aragones\nJavor doveo Ivelju


Vujanović najavio slanje ambasadora u Beograd\nPress\t25.11.2008 01:04\nCrna Gora će pokrenuti diplomatske i političke aktivnosti za imenovanje novog ambasadora u Beogradu, što podrazumeva i dogovor unutar vladajuće koalicije, rekao je danas u Baru crnogorski predsednik Filip Vujanović\nOn je ocenio da je nedavna izjava srpskog predsednika Borisa Tadića, koji je pozvao Podgoricu da pokrene inicijativu za slanje novog ambasadora u Beograd, u funkciji dobrih odnosa Crne Gore i Srbije.\n"Mi smo doživeli ono što je on predložio kao potrebu afirmacije diplomatskih odnosa na nivou ambasadora i iskazali svoj odnos visokog poštovanja prema onome što je radila naša ambasadorka Anka Vojvodić u Beogradu", kazao je Vujanović, a preneli su podgorički mediji.\nVojvodićeva je, rekao je crnogorski predsednik, bila posvećena dobrim odnosima Crne Gore i Srbije i imala je sjajnu diplomatsku misiju.\nDogovor o pokretanju diplomatske i političke aktivnosti za imenovanje novog ambasadora podrazumeva i dogovor nutar vladajuće koalicije, rekao je Vujanović, precizirajući da to zahteva i međudržavni kontakt za određivanje i prihvatanje novog ambasadorsa u srpskoj prestonici.\nVojvodićevoj je gostoprimstvo u Srbiji uskraćeno neposredno nakon što je vlada Crne Gore priznala jednostrano proglašenu nezavisnost Kosova i Metohije.\nCrnogorska vlada je nezavisnost Kosova priznala 9. oktobra, dan nakon što je u Generalnoj skupštini UN prihvaćena inicijativa Srbije da se o jednostranom proglašenju nezavisnosti izjasni Međunarodni sud pravde u Hagu.


Gole sandale najveći hit ovog ljeta - Glas Srpske\nAgencije 16.06.2019 11:27\nTakozvane gole sandale prepoznatljive su po minimalističkom dizajnu i tankim kaišićima. U ovu kategoriju možemo da smjestimo sve modele otvorenih prstiju i peta, nezavisno od visine štikle s nekoliko tankih kaišića koji pridržavaju nogu prilikom hodanja.\nPošto su jako otvorene, noga u njima djeluje golo. Ovakav minimalizam mnogima djeluje nesigurno, pogotovo kada su u pitanju dnevne prilike u kojima moramo puno da se krećemo.\nIako mogu da budu veoma lijepe, gole sandale zapravo nisu funkcionalne, pa ima i onih koji sumnjaju u njihovu dominaciju u narednim mjesecima. Sa druge strane, dame koje ne vole robusne ljetne sandale i preferiraju upravo takav, jednostavan dizajn, ove sezone uživaće kao nikada prije, jer ponuda minimalističkih sandala nikad nije bila tako velika i raznolika.\nSudeći po fotografijama influenserki na “Instagramu” i komentarima na internetu ove sandale bi zaista mogle postati hit sezone, posebno jer ih “Vog” tako naziva. Poznato je da “Vog” diktira trendove i da će to sigurno uticati na popularnost ovih sandala.


EK usvojila paket od 70 miliona evra za rani pristup vakcinama protiv COVID-19 na Zapadnom Balkanu - Radio Kontakt Plus\n14:32, 28.12.2020Izvor: Radio Kontakt Plus\nKomesar za susedstvo i proširenje, Oliver Varhelji, istakao je da je tokom pandemije, EU pokazala da Zapadni Balkan tretira kao privilegovane partnere, saopšteno je iz Kancelarije Evropske unije u Prištini.\n“U ovom duhu nastavljamo da radimo i kada je reč o vakcinama, preduzimajući rane korake koji omogućavaju brz početak kampanja vakcinacije za kritično osoblje i najugroženije grupe u regionu. Brza vakcinacija biće presudna u okončanju pandemije i pokretanju socioekonomskog oporavka za Zapadni Balkan”, poručio je Varhelji.\nKako se ističe, paket će biti isplaćen u obliku grantova koji će pomoći da se pokriju troškovi vakcina za prioritetne grupe u regionu, kao i neophodna oprema za vakcinaciju.\nTo će, dodaje se, Zapadnom Balkanu omogućiti da nabavi određeni broj vakcina iz Ugovora o avansnoj kupovini EU, sa šest proizvođača, pri čemu će pojedine države članice EU svoj unapred dobijen deo doza deliti sa drugima.\n“Iako EU nastavlja da podržava inicijativu COVAKS, svetska ustanova koja obezbeđuje podjednak i univerzalan pristup vakcinama protiv COVID-19, a svi partneri Zapadnog Balkana su se već prijavili, očekuje se da će isporuka vakcina po toj šemi početi kasnije od kampanja vakcinacije u EU. Pristup brojnim dozama iz kupoprodajnih ugovora EU, omogućiće regionu da započne vakcinaciju paralelno sa državama članicama EU”, ističe se u saopštenju.\nKomisija i Evropski centar za kontrolu bolesti takođe pomažu region u finalizaciji strategija vakcinacije u skladu sa preporukama Komisije, kako bi se obezbedila odgovarajuća priprema kampanja i neprimetno upravljanje vakcinama. EU finansira i projekat sa Svetskom zdravstvenom organizacijom (SZO), kako bi se potpomoglo upravljanje logistikom i isporukom vakcina, zaključuje se u saopštenju.\nTagovi: EUOliver VarheljiKorona virusBalkan


Usvajanjem Zakona o neprimjenjivanju odluke visokog predstavnika, Skupština Republike Srpske potpuno je obesmislila kažnjavanje negiranja genocida. Ova reakcija je... 30.07.2021, Sputnik Srbija\nOvo za Sputnjik kaže profesor međunarodnog prava Miloš Šolaja povodom stopiranja Zakona kojim se kažnjava negiranje genocida u BiH. On ističe da je Valentin Incko svojim poslednjim potezom uspeo da postigne ono što pre njega niko nije, jedinstvo svih političkih subjekata u Republici Srpskoj. Naime, sve srpske političke stranke jednoglasno su, ne samo osudile „Inckov zakon“, već su i kao zaštitu nacionalnog interesa usvojile mere koje će tu odluku, prema mišljenju našeg sagovornika, zaista obesmisliti, ali i ojačati politiku srpskog jedinstva. „Naravno, razlike među političkim partijama koje se odnose na konkretne unutrašnje politike ostaju i to je prirodno, da se pozicija i opozicija ne slažu oko nekih unutrašnjih stvari, ali ovo što je predstavljeno kao mere koje treba da zaštite poziciju i ugled,a prije svega jedinstvo Republike Srpske, zaista je postala zajednička politika. Mislim da to ukazuje na ozbiljne probleme koji se pojavljuju, ne samo u funkcionisanju Bosne i Hercegovine, nego i odnosima međunarodne zajednice prema Bosni i Hercegovini. To čak može da se vidi iz današnje izjave novog visokog predstavnika Kristijana Šmita, koji će sasvim sigurno stupiti na dužnost, bez obzira na osporavanje iz Republike Srpske, koji je u tom pravcu pokušao da da neke pomirljive tonove“. „Ona će postojati kao međunarodni subjekt u međunarodnim odnosima, ona će imati stolicu u Ujedinim nacijama, ali će unutrašnje politike uvek biti tako suprotstavljene, da je gotovo nemoguće očekivati da se postigne bilo kakav nivo zajedničkog identiteta ili bilo kakav nivo tako usaglašenih politika. Pogotovo zato što međunarodna zajednica i organizacije kojima je dominantan taj zapadni deo međunarodne zajednice na neki način služi favorizovanju interesa Bošnjaka, odnosno realizacije nekih njihovi nacionalnih i političkih ciljeva“, ocenjuje Šolaja. On dodaje da će međunarodna zajednica ubuduće po svakom pitanju zaista morati mnogo da se vodi računa, jer je Skupština pokazala stav koji govori o tome da će o Republici Srpskoj, njenoj unutrašnjoj samostalnosti u okvirima međunarodno priznate Bosne i Hercegovine i njenim politikama morati zaista da se vodi računa. On podseća da je Inckova odluka već počela da utiče na političke procese, predstavnici Republike Srpske ne pojavljuju se u institucijama Bosne i Hercegovine, od Predsedništva, preko Parlamentarne skupštine do Saveta ministara, a veruje da će to i te kako uticati na dalji razvoj događaja u institucijama BiH. „Pred Bosnom i Hercegovinom je jedan veliki period nestabilnosti izazvane ovom odlukom Valentina Incka, a nju može da poništi samo visoki predstavnik. Ne samo političkim stavom koji će privremeno smiriti odnose, nego zaista bi je trebalo direktno povući. Ovakve odluke nemaju mnogo smisla, niti imaju mnogo osnova u pravu i međunarodnim odnosima, ljudskim pravima i drugim propisima“, ističe ovaj profesor međunarodnog prava. Upitan da li je sada moguće očekivati nekakvu odmazdu međunarodne zajednice, odnosno novi pritisak na Republiku Srpsku, naš sagovornik kaže da je osvetu za jedinstvo nemoguće institucionalno zaokružiti, da ona ne bi mogla da se primenjuje samo na Republiku Srpsku, već i na druge entitete ili zajednička institucije. Ipak, očekuje, kako kaže, tihi pritisak, povlačenje pojedinih ekonomskih inicijativa, pritisak koji će biti orijentisan na ekonomiju Republike Srpske, a posebno na političko odlučivanje. „Sasvim je sigurno da će u budućnosti biti pritisaka. Tu spadaju i razne sankcije prema određenim političkim liderima, to već vidimo, a sada je važno i biće zanimljivo posmatrati kako će se međunarodna zajednica odnositi prema politici Bošnjaka, koja je već dan nakon stupanja na snagu izmena Krivičnog zakona, Inckovih izmena, krenula u otvorenu hajku. Već smo imali podizanje krivične prijave protiv predsednika Skupštine Udruženja novinara Republike Srpske i hvatanja za svaku reč. Tu će veliku ulogu igrati mnoge nevladine organizacije koje se prikazuju kao civilne inicijative, a u suštini su i te kako izraz određenih politika, upozorava Šolaja. On na kraju razgovora za Sputnjik dodaje da očekuje i pritisak na pojedince i na institucije Republike Srpske, odnosno ne izabrane i imenovane predstavnike.\npolitika, analize i mišljenja, odluka, jedinstvo, negiranje, genocid, republika srpska (rs)\n20:22 30.07.2021 (Osveženo: 16:54 31.08.2021)\nUsvajanjem Zakona o neprimjenjivanju odluke visokog predstavnika, Skupština Republike Srpske potpuno je obesmislila kažnjavanje negiranja genocida. Ova reakcija je pokazala koliko je jedinstvo Srpske i kako jača njena unutrašnja, nacionalna politika, pa će međunarodnoj zajednici sada će biti jako teško da dokaže postojanje jedinstvene BiH.\nOvo za Sputnjik kaže profesor međunarodnog prava Miloš Šolaja povodom stopiranja Zakona kojim se kažnjava negiranje genocida u BiH. On ističe da je Valentin Incko svojim poslednjim potezom uspeo da postigne ono što pre njega niko nije, jedinstvo svih političkih subjekata u Republici Srpskoj.\nNaime, sve srpske političke stranke jednoglasno su, ne samo osudile „Inckov zakon“, već su i kao zaštitu nacionalnog interesa usvojile mere koje će tu odluku, prema mišljenju našeg sagovornika, zaista obesmisliti, ali i ojačati politiku srpskog jedinstva.\n„Naravno, razlike među političkim partijama koje se odnose na konkretne unutrašnje politike ostaju i to je prirodno, da se pozicija i opozicija ne slažu oko nekih unutrašnjih stvari, ali ovo što je predstavljeno kao mere koje treba da zaštite poziciju i ugled,a prije svega jedinstvo Republike Srpske, zaista je postala zajednička politika. Mislim da to ukazuje na ozbiljne probleme koji se pojavljuju, ne samo u funkcionisanju Bosne i Hercegovine, nego i odnosima međunarodne zajednice prema Bosni i Hercegovini. To čak može da se vidi iz današnje izjave novog visokog predstavnika Kristijana Šmita, koji će sasvim sigurno stupiti na dužnost, bez obzira na osporavanje iz Republike Srpske, koji je u tom pravcu pokušao da da neke pomirljive tonove“.\nŠolaja dodaje da je rascep koji je u Bosnu i Hercegovinu uneo Valentin Incko na svom odlasku toliki da je siguran da će ubuduće biti jako teško uopšte sastaviti, kako kaže, nekakvu Bosni i Hercegovinu.\n„Ona će postojati kao međunarodni subjekt u međunarodnim odnosima, ona će imati stolicu u Ujedinim nacijama, ali će unutrašnje politike uvek biti tako suprotstavljene, da je gotovo nemoguće očekivati da se postigne bilo kakav nivo zajedničkog identiteta ili bilo kakav nivo tako usaglašenih politika. Pogotovo zato što međunarodna zajednica i organizacije kojima je dominantan taj zapadni deo međunarodne zajednice na neki način služi favorizovanju interesa Bošnjaka, odnosno realizacije nekih njihovi nacionalnih i političkih ciljeva“, ocenjuje Šolaja.\nOn dodaje da će međunarodna zajednica ubuduće po svakom pitanju zaista morati mnogo da se vodi računa, jer je Skupština pokazala stav koji govori o tome da će o Republici Srpskoj, njenoj unutrašnjoj samostalnosti u okvirima međunarodno priznate Bosne i Hercegovine i njenim politikama morati zaista da se vodi računa.\nOn podseća da je Inckova odluka već počela da utiče na političke procese, predstavnici Republike Srpske ne pojavljuju se u institucijama Bosne i Hercegovine, od Predsedništva, preko Parlamentarne skupštine do Saveta ministara, a veruje da će to i te kako uticati na dalji razvoj događaja u institucijama BiH.\n„Pred Bosnom i Hercegovinom je jedan veliki period nestabilnosti izazvane ovom odlukom Valentina Incka, a nju može da poništi samo visoki predstavnik. Ne samo političkim stavom koji će privremeno smiriti odnose, nego zaista bi je trebalo direktno povući. Ovakve odluke nemaju mnogo smisla, niti imaju mnogo osnova u pravu i međunarodnim odnosima, ljudskim pravima i drugim propisima“, ističe ovaj profesor međunarodnog prava.\nUpitan da li je sada moguće očekivati nekakvu odmazdu međunarodne zajednice, odnosno novi pritisak na Republiku Srpsku, naš sagovornik kaže da je osvetu za jedinstvo nemoguće institucionalno zaokružiti, da ona ne bi mogla da se primenjuje samo na Republiku Srpsku, već i na druge entitete ili zajednička institucije.\nIpak, očekuje, kako kaže, tihi pritisak, povlačenje pojedinih ekonomskih inicijativa, pritisak koji će biti orijentisan na ekonomiju Republike Srpske, a posebno na političko odlučivanje.\n„Sasvim je sigurno da će u budućnosti biti pritisaka. Tu spadaju i razne sankcije prema određenim političkim liderima, to već vidimo, a sada je važno i biće zanimljivo posmatrati kako će se međunarodna zajednica odnositi prema politici Bošnjaka, koja je već dan nakon stupanja na snagu izmena Krivičnog zakona, Inckovih izmena, krenula u otvorenu hajku. Već smo imali podizanje krivične prijave protiv predsednika Skupštine Udruženja novinara Republike Srpske i hvatanja za svaku reč. Tu će veliku ulogu igrati mnoge nevladine organizacije koje se prikazuju kao civilne inicijative, a u suštini su i te kako izraz određenih politika, upozorava Šolaja.\nOn na kraju razgovora za Sputnjik dodaje da očekuje i pritisak na pojedince i na institucije Republike Srpske, odnosno ne izabrane i imenovane predstavnike.


Trgovinski lanac 'Home Plus' i zvanično u stečaju, kupci ostali bez robe i novca, radnici bez posla\nTa kompanija koja prodaje kućne potrepštine, kako je navedeno, bankrotirala je i polovinom novembra zatvorila sve svoje lokale, a potrošači su ostali bez robe i novca.\nRačuni firme su u trenutku zatvaranja lokala bili u blokadi i to za iznos od 55 miliona dinara, ugovori sa tržnim centrima u kojima su poslovali raskinuti su zbog dugovanja, a na telefone se od tada niko ne javlja, navodi Blic.\nKompanija je bila u blokadi 67 dana, u periodu od 30. oktobra prošle do 5. januara ove godine.\nU 2018. godini imali su 220 zaposlenih i profit od 824.000 dinara.\nPrvo poverilačko ročište i sednica skupštine poverilaca za Home Plus zakazani su za 9. februar, navodi se u rešenju Privrednog suda kojim je otvoren stečaj te firme. Na tom ročištu će se raspravljati o izveštaju o ekonomsko-finansijskom položaju Home Plusa dok je ispitno ročište sud zakazao...


Gaia-Canidelo : hoteli blizu, fotografije, adresa, Португал plan, blizu, rezervacija\nNajbliÅ¾i grad: Oporto, Sa Carneiro,Porto\nStil ovog hotela kategorije dve zvezdice je Povoljan za grad Porto. U njemu ćete naći razne usluge, a posebno Room Service, Bar, Sobe za nepušače, Klimatizovano. Nalazi se u ulici , pozicija mu je juNastavakgozapad za grad Porto, a od centra je udaljen samo 7 minuta kolima.Ukoliko želite da idete na aerodrom, Francisco Sá Carneiro je udaljen 14 kilomet(a)ra od hotela, odnosno oko 29 minuta kolima.Sakrijte\nU hotelu Park Hotel Porto Gaia pronaći ćete sve usluge koje treba da ima hotel kategorije dve zvezdice za grad Vila Nova de Gaia: Bar, Recepcija otvorena 24 sata, Sobe za nepušače, Besplatan parking, NastavakKlimatizovano, Satelitska televizija. Stil ovog hotela je Sa plažom.Sa kapacitetom od 112 soba/e svih kategorija (od soba tipa total do soba tipa Single/Double), Park Hotel Porto Gaia nudi cene koje se kreću od 3 207 dinar - Srbija .Na 4 minuta kolima udaljenosti od centra grada, ovaj hotel se nalazi u ulici Rua Da Belgica, 3172, a pozicija mu je jugozapad za grad Vila Nova de Gaia. Sve to ga čini idealnim za otkrivanje grada i okoline.Ovaj hotel pruža i posebne pogodnosti, kao što je na primer: tereni za golf u blizini.Ukoliko želite da idete na aerodrom, Francisco Sá Carneiro je udaljen 14 kilomet(a)ra od hotela, odnosno oko 29 minuta kolima.Ostali putnici su ovom hotelu dali ocenu 8 od 10.Ima brzu internet konekciju.Korisne informacije:U ovom hotelu biće Vam na raspolaganju besplatan parking.Sakrijte


Tanjug 28. januara 2020. 13:48\nBEOGRAD – Još jedna stambena zgrada u okviru Belgrade Waterfronta, BW Metropolitan, danas je dobila glavnog izvođača radova – konzorcijum Roberts Constructions/Millennium team.\nGlobalna građevinska kompanija Roberts Constructions, sa impresivnim iskustvom u izgradnji projekata širom Bliskog istoka, Australije i Evrope, zajedno sa kompanijom Millennium Team, radiće na izgradnji 60 metara visoke zgrade na samom ulazu u Belgrade Waterfront, saopštio je Belgrade Waterfront.\nBW Metropolitan će se nalaziti u blizini hotela W Belgrade i brendiranih W apartmana, Sava Promenade i Bristol parka, a od Kule Beograd, Galerije Belgrade i BW Parka deliće je samo nekoliko minuta šetnje.\nSa 325 stanova različitih veličina i struktura, podzemnom garažom na dva nivoa, unutrašnjim dvorištem, vrtićem i 24-časovnim video nadzorom, BW Metropolitan budućim stanarima nudi život pun sadržaja u centru grada, sa mnoštvom mogućnosti za rekreaciju i provođenje slobodnog vremena.\nZahvaljujući izuzetnoj lokaciji na samom ulazu u Belgrade Waterfront, na početku Bulevara Vudroa Vilsona, kod novog kružnog toka, BW Metropolitan je odlično povezan sa drugim delovima grada.\nNikola Nedeljković, generalni direktor Belgrade Waterfront-a, izjavio je da su, prilikom izbora mesta za život, među prioritetima obično dobra povezanost sa različitim lokacijama u gradu, poput poslovnih centara, vrtića, škole, ali i sadržaji za slobodno vreme.\n„BW Metropolitan je idealan stambeni prostor jer se nalazi u živahnom delu Belgrade Waterfront-a, na samo par minuta šetnje od parka sa rekreativnim sadržajima, kao i blizu Sava Promenade na kojoj se aktivnosti odvijaju tokom cele godine. Izgradnju BW Metropolitana smo sa zadovoljstvom poverili konzorcijumu Roberts Constructions/Millennium Team, kompanijama sa dugogodišnjim iskustvom u projektovanju, dizajnu, infrastrukturi, inženjeringu i izvođenju velikih građevinskih projekata“, rekao je Nedeljković.\n„Veliko nam je zadovoljstvo što na srpsko građevinsko tržište ulazimo baš kroz ovako jedinstven i veliki projekat kao što je Belgrade Waterfront i što su predstavnici te kompanije prepoznali naše bogato iskustvo u oblasti građevinarstva. BW Metropolitan će biti izgrađen po najvišim standardima, istim onim po kojima su naši projekti prepoznatljivi širom sveta“, istakao je Grejem Robson, izvršni direktor Roberts Constructions, navedeno je u saopštenju.


Razgovarali Kuburović i Ađijus\nVesti Autor:Beta01. nov. 201715:43 > 15:46\nMinistarka pravde Srbije Nela Kuburović izjavila je, u razgovoru sa predsednikom Međunarodnog krivičnog suda za bivšu Jugoslaviju (MKSJ) Karmelom Ađijusom, da je Srbija ispunila gotovo sve zahteve tribunala i da su zato neopravdane kritike koje dolaze o izostanku saradnje.\nU saopštenju se navodi da je predsednik MKSJ ukazao da saradnja Srbije sa Tribunalom ne postoji u poslednjih godinu i po dana, jer Srbija nije izručila troje radikala, ali da je ministarka Kuburović istakla da je postojao veći broj zahteva Tribunala u tom periodu na koje je Srbija pozitivno odgovorila, a da je poslednji među njima dostavljanje transkripata srpskih sudova u procesu saslušavanja radikala.\nOna je, takođe, izrazila zabrinutost za uslove izdržavanja kazni srpskih osuđenika koji borave u zatvorima u Estoniji, navodeći da je tim povodom već dva puta pisala MKSJ, a da je izostala adekvatna reakcija.\nU vezi sa zdravstvenim stanjem optuženika Ratka Mladića, Kuburović je istakla da je Srbija i povodom zahteva za njegovo adekvatno lečenje u više navrata, zajedno s njegovom odbranom, tražila preispitivanje da li Tribunal njemu obezbeđuje neophodnu zdravstvenu negu, tražeći da doktor iz Srbije obavi pregled.\nAđijus je istakao da pažljivo prati zdravstveno stanje Mladića i da će učiniti sve što je u njegovoj nadležnosti da se zahtevi Srbije razmotre.\nHaški tribunalKarmel AđijusNela Kuburović


Postani deo KVART-a: Počinje najveći umetnički konkurs na ovim prostorima - Bizlife.rs\nPostani deo KVART-a: Počinje najveći umetnički konkurs na ovim prostorima\nUmetnička inicijativa KVART Belgrade Waterfront raspisuje najveći umetnički konkurs na našim prostorima. Učesnici će se nadmetati u izboru za najbolje umetničke radove i savremeni mobilijar, a najuspešniji među njima dobiće priliku da realizuju svoje projekte. Prijave na konkurs “Postani deo KVART-a” počele su 14. maja, krajnji rok za prijavu je 23. jun, do 15 sati, a detaljne informacije o uslovima učešća nalaze se na linku.\n“Belgrade Waterfront podržava i pokreće različite kulturne i umetničke inicijative, a sada smo izuzetno ponosni što imamo priliku da realizujemo i projekat ‘Postani deo KVART-a’, kakav do sada nije viđen na našim prostorima. Želimo da domaćim umetnicima pružimo priliku da pokažu svoj talenat i pretoče ga u jedinstvene savremene mobilijare. Belgrade Waterfront će po njima postati prepoznatljiv kao jedinstveni prostor koji integriše umetnost sa najsavremenijim načinom života. Ideja nam je da, zajedno sa umetnicima, kreiramo impresivne lokacije, ali i više od toga – prvoklasne umetničke destinacije kojima će se ljudi iznova vraćati. Uzbudljivo je biti deo ovog projekta i posmatrati kako se razvija urbano jezgro grada koje će umetnost učiniti delom naše svakodnevice”, rekao je Nikola Nedeljković, generalni direktor kompanije Belgrade Waterfront.\n“Osim po izuzetnom nagradnom fondu, konkurs je, pre svega, jedinstven po prilici da učesnici svoje umetničke vizije realizuju u okviru Belgrade Waterfront-a, svojevrsne art destinacije u nastajanju. Ovo nije samo priča o ulepšavanju Belgrade Waterfront-a – ovaj projekat doprineće atraktivnosti čitave prestonice, a našim umetnicima i srpskoj savremenoj umetničkoj sceni daće ozbiljan vetar u leđa. Rad naših umetnika videće na stotine ljudi svakoga dana”, ističe Marko Brun iz Galerije “Štab”.\nNa sajtu možete pronaći sve informacije o uslovima za prijavu na konkurs, a prijavu možete da pošaljete na mejl adresu konkurs@belgradewaterfront.com.\nkonkurs umetnost belgrade waterfront KVART


Popboks - TAXIDERMIJA (Taxidermia) – Gyorgy Palfi - Dečak sa šibicama [s2]\nFilmovi · 04.07.2007. 00:00\nTAXIDERMIJA (Taxidermia) – Gyorgy Palfi\nTaxidermija je drugi film mađarskog reditelja Gyorgya Palfija, premijerno prikazan u Kanu 2006. Iste godine obišao je niz evropskih festivala ostavivši za sobom oštro podeljena mišljenja, ali i generalni stav da je reč o nesvakidašnje bizarnoj predstavi. Kod nas će biti premijerno prikazan na Filmskom festivalu Srbije u Novom Sadu\nScenario: Gyorgy Palfi (po pričama Lajosa Partija Nagyja)\nUloge: Csaba Czene, Gergo Trocsanyi, Marc Bishoff, Istvan Gyuricza, Piroska Molnar, Gabor Mate, Geza D. Hegedus\nProizvodnja: Mađarska, Austrija, Francuska, 2006.\nZvanični sajt: http://www.taxidermia.hu\nIako je predstavnik mlađe generacije mađarskih reditelja (1975), Palfiju ovo neće biti prva poseta domaćim festivalima. Njegov prvi film Štucanje (Hukkle, 2002), redak primer nezavisnog, debitantskog, evropskog, pa još eksperimentalnog filma koji je imao distribuciju u SAD, prikazan je na Festu 2003. godine.\nBez ijednog dijaloga, oslonjen na životinjske i ljudske zvukove koji se udružuju u mjuzikl indiferentnosti i surovosti malog mađarskog sela u kom lokalni policajac istražuje uzrok smrti jednog ribara, Štucanje se, u često bogatoj ponudi filmova na Festu koji prkose linearnom pripovedanju, izdvojio disciplinovanom, fokusiranom energijom kojom sprovodi svoj eksperiment.\nZa razliku od Štucanja, Taxidermija poseže za prilično literarnom formom porodične trilogije u koju su povezane tri kratke priče savremenog mađarskog pisca, Lajosa Partija Nagyja. Tri muška izdanka jedne mađarske porodice, nad kojima bi se čak i Topalovići prekrstili (iako bi se za Taxidermiju moglo reći da sa Maratoncima deli stav o prosleđivanju gena kao prenošenju bolesti), nedvosmislene su karikature tri etape mađarske istorije: Drugi svetski rat, komunizam i savremeno, demokratsko, prozapadno doba.\nPalfi doslovno staje iza mišljenja da porodica oslikava društvo, kao njegova osnovna ćelija. Suprotno svom zemljaku Istvanu Szabou, koji u filmu Sunshine prati jevrejsku mađarsku porodicu u tri različita politička sistema, Palfi se ne bavi porodicom kao poprištem društveno-političkih simptoma, već je izoluje pod mikroskop, kao bolesnu ćeliju koja je usisala sav otrov iz ostatka tela i poprimila sasvim nov, morbidan karakter. Istoriju (kako porodičnu, tako i nacionalnu) prikazuje kao gradacijski niz metastaza.\nJasno je da je Palfijeva porodična saga vrlo otvoren, agresivan komentar na istoriju Mađarske. Na prvom mestu je to inferiornost Mađara pred fašistima u Drugom svetskom ratu, koja se oslikava u krutoj disciplini pod kojom grca začetnik loze zatvoren u baraci u kojoj vežba sve moguće tehnike masturbiranja.\nBaraci koja, u drugoj priči, postaje „najsrećnija baraka Istočnog bloka“, u kojoj se drugi potomak, pod zastavom svoje zemlje, protiv Rusa bori u takmičenju brzih jedača (vrlo plastična satira na gulaš-komunizam). Naposletku, tu je i zgađeni poslednji potomak koji grca pod teretom (bukvalno izraženim u kilogramima sala) svog oca, sada zaboravljenog, fizički deformisanog jedača šampiona i preparira fetuse za zapadne nalogodavce.\nOd političke alegorije i satire, maštovite, ali odviše sažvakane gledaocu, daleko je zanimljiviji Palfijev fokus na telesno, koji je, takođe, u potpunom kontrastu sa uglavnom sentimentalnim porodičnim hronikama (bilo filmskim, bilo literarnim), koje se uglavnom fokusiraju na emotivna stanja svojih aktera, kao da tela kroz istoriju nisu postojala u stanju u kom ih mi danas imamo.\nPalfi istoriju ne slika s pažnjom za odabir arhaičnih kostima i automobila koji u istorijskim filmovima obeležavaju različite epohe doprinoseći utisku raznolikosti, već je, sve vreme, vidi kao jedno te isto telo. Preko različite upotrebe tela junaka, u različitim istorijskim trenucima, stvara utisak zatvorenosti organizma, njegove egoističnosti i sposobnosti da sve svari i proguta, obradi i prebaci loptu dalje.\nAko nas prethodne istorijske priče uče da su i pre nas ljudi voleli, mrzeli, ratovali, te da od njih učimo, Palfi pokazuje da su i pre nas srali, pišali, znojili se, čime istoriju prikazuje kao kavez od mesa koji se večito obnavlja. On istoriju ispisuje u mesu svojih junaka: masturbacija u prvom, prežderavanje i povraćanje u drugom i prepariranje, gađenje prema telesnom i želja da se ono umrtvi, u trećem slučaju.\nO tome kako Palfi vidi životni ciklus, najplastičnije govori scena u kojoj se drveno korito rotira, tako da se, posle svakog okreta, smenjuju: beba, prljavo rublje, zaklano prase, kupka i pokojnik.\nIako Taxidermija možda ne deluje kao preterano povezana celina, u Palfijevom tretmanu tela leži njeno jedinstvo, ali i jedinstvenost koja svakako prevazilazi puku bizarnost koju su mnogi pripisali filmu.\nSvest o telesnoj samodovoljnosti i izdržljivosti (pa samim tim i indiferentnosti) i potreba da se on prevaziđe, otrgne iz službe društvenom sistemu koji ga upreže i oblikuje, javlja se u trećoj priči, čija završnica će nekima delovati morbidno, nekima patetično, ali je u osnovi vid pobune, krik koji se može porediti s Munkovim.


Republika / Mijailović: Mladi prioritet, Stanković to najbolje razume\n09:44Bilo mi je dosadno pa sam mu se javio: Evo kako se završio najstresniji dan u životu Mitrogola 09:44Medcinska sestra tvrdi: OVO je glavni simptom koronavirusa koji su svi imali, može da se vidi u ogledalu! 09:37Vesić: Vojska danas postavlja krevete u Hali sportova 09:34Više ne drogiram: Darko Lazić progovorio o korišćenju narkotika! 09:32Nije hotel sa pet zvezdica, ali osnovnog za život ima: Ispunjeni svi uslovi iz pravilnika 09:31(FOTO) Nokautiraću ga u prvoj rundi: Srpski kik bokser zaražen koronavirusom i ne predaje se 09:30U Crnoj Gori registrovano 11 novozaraženih, ukupno do sad 120 09:26Dve eksplozije jutros digle Dušanovac na noge! Požar je bio ogroman, crni dim je kuljao, izgledalo je jezivo... 09:13Tukao ženu u karantinu, pa pobegao iz izolacije 09:09(VIDEO) Takmičenje nije prestalo: Novak uz pomoć TIGANJA igra tenis kod kuće\nPrijović novi napadač Crvene zvezde? Evo konačnog ishoda\nStanković o Jovančiću, Nikoliću, novoj desetki ali i Van la Pari!\nSvetozar Mijailović FK Crvena zvezda Sport Fudbal Predsednik Dejan Stanković\nOdbojkaški reprezentativac Srbije Nikola Rosić objavio je danas da je bio zaražen koronavirusom i...\nReprezentativac Srbije Uroš Spajić član je ruskog Krasnodara, a tokom aktuelne pauze govorio je...


Leskovac - Kriza je ozbiljno finansijski pogodila srpska preduzeća. To je potvrdilo i više od polovine domaćih firmi (54 odsto) u najnovijem istraživanju Unije poslodavaca Srbije i Međunarodne organizacije rada.\nOtkaza ima i dalje, najčešće za zaposlene na određeno vreme, a od jula se očekuje i novi talas smanjenja zarada\nNajviše problema, kako je ocenjeno, imaju mala preduzeća i to naročito ona do 10 zaposlenih.\n„Mnoga od njih već su smanjila zarade, najčešće u rasponu od 10 do 20 odsto, a bilo je i privrednika koji su morali da idu i na drastičnije rezanje – do 30 procenata. Mnoga su istovremeno otpuštala ljude i prema zvaničnim podacima, bez posla je u periodu od marta do sredine juna ostalo oko 15.000 radnika”, piše Blic.\nPoslednji zvanični podaci govore da su plate već manje. Iako zarade u javnom sektoru nisu smanjivane, prosečna aprilska plata manja je od martovske za oko 750 dinara , i to je cena posledica po privatni sektor i uvođenja vanrednih mera koje su praktično zamrzle celu ekonomiju.\nPrema rečima Olivere Jović iz Udruženja preduzetnika grada Leskovca, kriza se već manifestuje na mala i srednja preduzeća, od kojih je 80 posto ostalo bez ikakvih prihoda i prisiljeno je da ugasi ili privremeno zatvori radnje.


Vaterpolisti Srbije u grupi sa Rumunijom i Hrvatskom - SPORTSKI ŽURNAL\nPobednik Svetske lige obezbediće plasman na Olimpijske igre u Tokiju\nSvetska vaterpolo federacija (FINA) saopštila je sastave grupa za Evropa kup, a reprezentacija Srbije nalazi se u Grupi D sa Rumunijom i Hrvatskom.\nPrvi meč vaterpolisti Srbije igraće 13. novembra, kada će gostovati Rumuniji, dok će 11. decembra ugostiti Hrvatsku. Srbija će i 19. februara biti domaćin Rumuniji, dok će poslednju utakmicu odigrati u gostima protiv selekcije Hrvatske.\nU Grupi A nalaze se reprezentacije Rusije, Malte, Mađarske i Nemačke.\nGrčka, Holandija, Španija i Ukrajina takmičiće se u Grupi B, dok se vaterpolisti Italije, Francuske i Crne Gore nalaze u Grupi C.\nOd ove sezone Evropa kup je kvalifikacioni deo Svetske lige, a četiri najbolje ekipa sa završnog turnira koji će se održati od 5. do 7. aprila, plasiraće se među najboljih osam u Svetskoj ligi.\nPobednik Svetske lige obezbediće i učešće na Olimpijskim igrama u Tokiju 2020. godine.


On je ranije, početkom novembra, sačinio i javnosti predstavio predlog svog kabineta, ali su ostala upražnjena mesta ministra unutrašnjih poslova i odbrane. Kbinet bi trebalo da broji 12 ministarstava, ali će, kako saznaju "Vijesti" mandatar danas predstaviti nekoliko imena ministara koji nisu bili na njegovom prvom spisku.\nKandidat za ministra ministra unutrašnjih poslova u novoj vladi je advokat Sergej Sekulović. Sekulović je magistar ljudskih prava, civilni aktivista (CEGAS), bio je savetnik Borisa Marića, tada na funkciji ministra rada u vladi izbornog poverenja.\nĐurović je 2014. bio član Glavnog odbora Pozitivne Crne Gore, ali je isključen iz partije nakon što se priključio frakciji Mladena Bojanića koja je tražila ostavku predsednika te partije Darka Pajovića. On je u međuvremenu novoformiranu opozicionu partiju okrenuo ka DPS-u i sada je ambasador Crne Gore u Kini.\nCivilna aktivistkinja Jovana Marović najvjerovatnije će biti budući glavni pregovarač sa Evropskom unijom (EU), a kako je Krivokapić ranije najavio, kancelarija za pregovore sa EU ostaće pri kabinetu premijera u Vladi.\nU međuvremenu je mandatar najavio da će lider GP URA Dritan Abazović biti vicepremijer.\nKrivokapić je prethodno za ministra spoljnih poslova predložio Đorđa Radulovića, finansija i socijalnog staranja Milojka Spajića, prosvete, nauke, kulture i sporta Vesnu Bratić, zdravlja Jelenu Borovinić Bojović, ekonomskog razvoja Jakova Milatovića, kapitalnih investicija Mladena Bojanića, javne uprave, digitalnog društva i medija Tamaru Srzentić, ekologije Ratka Mitrovića, poljoprivede, šumarstva i vodoprivrede Aleksandra Stijovića i pravde i manjinskih prava Vladimira Leposavića.\nKrivokapić je ranije najavio da će do petka, 27. novembra, dostaviti Skupštini program i predlog sastava nove Vlade, a sednica na kojoj će se poslanici o njoj izjasniti zakazana je za 2. decembar, sa mogućnošću da poslanici koji ne mogu prisustvovati zbog virusa korona glasaju elektronskim putem.


SEEbiz.eu / SI / Ilić: Low cost kompanije sletaće na manje aerodrome\nZoran Ilić low cost Aerodromi Srbije Aerodrom Morava Aerodrom Nikola Tesla\nDatum objave: 31.01.2016. - 19:32:38\nBEOGRAD - Preduzeće "Aerodromi Srbije" osnovano je kako bi se stavili u funkciju manji aerodromi u Srbiji, izjavio je danas pomoćnik ministra za vazdušni saobraćaj Zoran Ilić i dodao da će oni, umesto glavnog Aerodroma "Nikola Tesla", pružati usluge pre svega low cost kompanijama.\n"Aerodrom Nikola Tesla je primarni aerodrom i nije praksa u svetu da glavne aerodrome koriste lou kost kompanije. Njima tu nije mesto, već im je mesto na manjim aerodromima", rekao je Ilić, koji je pomoćnik ministra u Ministarstvu građevinarstva, saobraćaja i infrastrukture.\nPrema njegovim rečima, u toj klasi je, na primer, niški aerodrom, a plan je da se uskoro, uz "Aerodrome Srbije" kao operatera, u operativnu funkciju stavi i aerodrom "Morava", kod Kraljeva.\n"Plan je da se i na te aerodrome izmesti deo lou kost saobraćaja", istakao je Ilić Tanjugu.\nKada je reč o aerodromu "Morava", Ilić je ukazao da će on dobiti poseban značaj kad bude završena deonica Koridora 11 kod Preljine, jer je u neposrednoj blizini.\nJoš veći značaj, dodao je, imaće pokretanjem i završetkom moravskog koridora koji bi trebalo da uspostavi vezu od Čačka preko Kraljeva do Kruševca i dalje do autoputa do Koridora 10.\nGovoreći o preduzeću "Aerodromi Srbije" koje je formirano na jučerašnjoj sednici vlade, on je rekao da će osnovni zadatak tog preduzeća biti bavi upravljanjem, razvojem, održavanjem i kompercijalizacijom budućih aerodroma koji bi trebalo da se uključe u funkcionalnu mrežu "Aerodroma Srbije".\nIlić je podsetio da u Srbiji trenutno ima 22 registrovana aerodroma, a među njima je, kako je kazao, i nekoliko onih koji imaju veštačke podloge, betonsku ili asfaltnu, a pripadaju Ministarstvu odbrane i veoma se malo koriste.\nTakvi su, na primer, aerodrom "Sjenica" na Pešteru, Somborski aerodrom i Kovin.\n"U kombinaciji civilno vojnih aerodroma, prvi zadatak će biti aktiviranje i stavljanje u funkciju budućeg civilno vojnog aerodroma kod Kraljeva", podvukao je Ilić.


13. Božićni turnir – Rogatica 2015 | 058.ba\n13. Božićni turnir – Rogatica 2015\n02. јануара 2015.\t058.ba\nNAGRADNI FOND 3.000 KM\nROGATICA – Uveliko teku pripreme za početak 13. Božićnog turnira u malom fudbalu – Rogatica 2015., koji će se održati od 9. do 13. januara 2015. godine.\nKako ističu u Organizacionom odboru ovo je tradicionalno jedan od najmasovnijih turnira koji se održava na području Gornjeg Podrinja i očekuje se učešće velikog broja ekipa iz Srbije, Crne Gore, RS i BiH.\n– Organizator turnira je Centar za kulturu i sport „Radenko Mišević“ a generalni pokrovitelj je opština Rogatica, iako finansijska situacija nije baš najbolja nagradni fond je veoma solidan i iznosi 3.000 KM. Prvoplasiranoj ekipi osim pehara i diplome će pripasti 1.500 KM, sastav koji osvoji drugo mesto osvojiće 700 KM dok će sa 300 KM biti nagrađen trećeplasirani tim. Nagrađeni će biti i najbolji igrač i strijelac koji će osvojiti po 100 KM. Kotizacija je 100 KM po ekipi a prijave će se primati u prostorijama Centra za kulturu i sport opštine Rogatica do 12 časova 8. januara, istog dana će se izršti izvlačenje parova u rogatičkoj sporskoj dvorani sa početkom u 13 časova. Već imamo najave dolaska ekipa iz Užica, Bajine Bašte, Pljevalja, Čajniča, Rudog, Novog Goražda, Sokoca, Višegrada, Pala, Rogatice… – istakao je Slaviša Bojović, direktor Centra za kulturu i sport “Radenko Mišević“ i član Organizacionog odbora Božićnog turnira – Rogatica 2015.


SSP: Vlast se nedomaćinski odnosi prema imovini građana Srbije - Ritam Grada - vesti Kragujevac\nPočetna Politika SSP: Vlast se nedomaćinski odnosi prema imovini građana Srbije\nSSP: Vlast se nedomaćinski odnosi prema imovini građana Srbije\nStranka slobode i pravde u Kragujevcu nastavila je seriju konferencija za medije na otvorenom pod nazivom “Stazama lažnih SNS obećanja”. Ovoga puta govorilo se o izgradnji objekta Centra za matične ćelije.\nU gradskom odboru SSP podesećaju da je izgradnja Centra za matične ćelije počele krajem 2015. godine, kao i da je trebalo je da budu okončani u aprilu 2017.\n“Ovaj projekat Kragujevčani su dočekali sa radošću jer su ga doživeli kao razvojnu šansu za grad i priliku za zaposlenje i dalje usavršavanje kadrova sa Medicinskog fakulteta i iz Srednje medicinske škole, posebno zato što je na čelu te institucije trebalo da bude čuveni geneticar Miodrag Stojković. Rezigniran odnosom vlasti prema ovom projektu i kašnjenjem sa radovima profesor Stojković je napustio Srbiju i otišao da predaje na Harvardu, a naši mladi medicinari su u velikom broju otišli put Nemačke, Norveške, Slovenije”, navode u SSP.\nU toj stranci ističu da je Centar republički projekat u koji su uložena znatna sredstva, odnosno da se radi se o više miliona evra, te da je ovo što “sada možemo vidimo primer nedomaćinskog odnosa prema imovini građana Srbije”.\n“Objekat je delimično izgrađen iz kredita i napušten. Ostavljen da propada, a dug banci mora da se vrati. Sa kamatom, novcem građana Srbije. U predizbornoj kampanji za poslednje izbore ovaj projekat je u luksuznom spotu predstavljen kao postignuće lokalnog SNS, a gradonačelnik Nikola Dašić je prilikom formiranja vlade rekao da će u tražiti podršku da se nastave radovi na ovom projektu. Pozivamo gradonačelnika da javnosti objasni u čemu je problem, zašto se stalo sa radovima, zašto je objekat ostavljen da propada, čija je to odgovornost i šta će grad i on lično preduzeti da se ovaj problem reši i radovi nastave”, zaključuju u SSP.\nPrethodni članakVaterpolisti Radničkog dočekuju Stari grad\nSledeći članakU Kragujevcu 184 novozaražena


Nakon američkog napada u Siriji ubijen Abu Bakr al-Baghdadi\nRedakcija 27.10.2019 09:03\nVjeruje se da je Abu Bakr al-Baghdadi, vođa grupe Islamska država koji je nadgledao njen globalni rat i postao najtraženiji čovjek na svijetu, poginuo u američkom vojnom napadu u Siriji, prenose američki mediji.\nJedan neimenovani američki zvaničnik rekao je agenciji AP da je napad na Al-Baghdadija izvršen u sirijskoj provinciji Idlib i da se čeka na zvaničnu potvrdu da je ubijen u eksploziji.\nPredsjednik SAD-a Donald Trump najavio je da će imati važnu objavu jutros po lokalnom vremenu.\nAmeričke televizije CNN i ABC javljaju da američka vojska sprovodi testove da može zvanično da potvrdi smrt šefa te ekstremističke grupe. Napad se dogodio u trenutku kada vlada zabrinutost da bi nedavno američko povlačenje iz sjeveroistočne Sirije moglo da unese novu snagu u tu ekstremističku grupu koja je izgubila velike dijelove teritorije pod njenom kontrolom. Al-Baghdadi je vodio Islamsku državu najmanje pet godina, bio je na njenom čelu dok je jačala i razvijala reputaciju odrubljivanja glava i privlačila stotine hiljada pristalica u samoproklamovani kalifat u Iraku i Siriji.\nAl-Baghdadi i druge vođe Islamske države podržavali su činove nasilja manjih razmjera koji bi bili teži za policiju da spriječi. Oni su podsticali ekstremiste koji nisu mogli da putuju do kalifata da ubijaju tamo gdje su, sa svakim mogućim oružjem koje imaju na raspolaganju.\nBio je mnogo manje vidljiv posljednjih godina, i objavljivao samo tu i tamo audio snimke, uključujući jedan prošlog mjeseca u kome je pozvao članove njegove grupe da učine šta mogu da oslobode zatvorene pripadnike Islamske države i žene koji se drže u zatvorima i kampovima.\nOn je 2014. godine bio osoba obučena u crno koja je govorila iz velike džamije Al Nuri u Mosulu, što je njegovo jedino znano javno pojavljivanje. Tada je pozvao muslimane širom svijeta da iskažu privrženost kalifatu i slušaju njega kao vođu.\nPrethodni članakSvaki dan je na prazan stomak jela bijeli luk: Evo šta joj se desilo s organizmom\nNaredni članakFHMZBiH: Sljedeće sedmice osjetno zahlađenje i kiša


Jedinstvena Srbija - Istinomer\nPočetna Stranka: Jedinstvena Srbija\nDatum osnivanja: 2004.\n2008. SPS-PUPS-JS osvaja 7,58 odsto glasova (20 poslaničkih mesta), od toga JS tri mandata.\n2012. SPS-PUPS-JS osvojila je 14,53 odsto glasova (44 poslanika), od toga JS sedam mandata.\n2014. SPS-PUPS-JS osvojila je 13,49 odsto glasova (44 poslanika), od toga JS sedam mandata.\nJedinstvena Srbija osnovana je 15. februara 2004. godine , a za predsednika je izabran Dragan Marković Palma, bivši funkcioner Stranke srpskog jedinstva. Od 6. oktobra 2004. godine stranka se nalazi na vlasti u Jagodini.Stranka ima više od 100 opštinskih odbora u Srbiji, a ima pored Jagodine ima odbornike u više opština u Srbiji. Na republičkim parlamentarnim izborima 2008, 2012 i 2014. godine učestvuje u koaliciji sa Socijalističkom partijom Srbije i Partijom ujedinjenih penzionera Srbije. Na parlamentarnim izborima 2008. osvajaju 20 poslaničkih mesta u Skupštini Srbije, a JS su pripala tri poslanička mandata. Na izborima u maju 2012. koalicija SPS-PUPS-JS osvojila je 14,53 odsto glasova (44 poslanika), JS je imala sedam poslanika. Na vanrednim parlamentarnim izborima u martu 2014. koalicija SPS-PUPS-JS osvojila je 13,49 odsto glasova (44 poslanika), a JS je pripalo sedam poslaničkih mandata.\nDatum rodjenja: 25. 9. 1944.\nFunkcija u stranci: predsednica Aktiva žena\nDatum rodjenja: 26. 10. 1949.


Republika / TELEVISA PRESENTA: Ivanović, Partizan i Spartak\nutorak, 23. 1. 2018.| 09:51\nNajbolji fudbaler prvog dela sezone u Super ligi Đorđe Ivanović i definitivno će obući dres srpskog šampiona Partizana, ali je na putu do potpisa sa crno-belima stajalo mnoštvo prepreka, kakve se ne viđaju ni u španskim, ili turskim serijama.\nIvanović (desno) konačno će biti promovisan u Partizanu\nU igri za potpis Ivanovića iz Spartaka pored Partizana bili su još Cirih i Legija iz Varšave, dok se Zvezda ranije povukla kada je igrač najavio da bi u Srbiji mogao da igra još samo za Partizan.\nNisu crno-beli dostavili najbolju ponudu u Suboticu, ali je na kraju verovatno bila ključna želja fudbalera da pređe u redove Partizana, pošto je predsednik Subotičana Dragan Simović u nekoliko navrata izjavio da neće popustiti Partizanu i dati igraču dozvolu da ode u Beograd.\nIpak, dugo je trebalo upravama dva kluba da dođu do dogovora, a na kraju je sve postalo čak i dramatično, što je Ivanović otkrio u izjavi za današnji ''Sportski žurnal''.\n- Iz dana u dan iščekivanje, razgovori, pregovori...i u poslednji čas, kada sam već ušao u autobus sa ekipom da pođemo na aerodrom, poziv da je konačno postignut dogovor dva kluba oko mog transfera. Sada mogu da odahnem i da se skoncentrišem na obaveze koje me čekaju - otkrio je Ivanović za "Žurnal".\nOn će tokom dana biti i zvanično promovisan, ugovor sa Partizanom je na četiri godine, a Spartak će na ime obeštećenja zaraditi 400.000 evra plus 20 posto od sledeće prodaje.\nILIEV HVALI IVANOVIĆA: On je evropski igrač!\nIvanović nastavlja karijeru u Partizanu\nDanilo Pantić: Povratak u Partizan bio je pravi potez, ovde sam srećan!\nSrbija Beograd FK Partizan FK Spartak Subotica Đorđe Ivanović Prelazni rok Transfer Promocija Super liga


Huawei registrovao ime svoje zamene za Android, kompanija ima i zamenu za Play prodavnicu\nMobilni telefoni, 30.05.2019, 02:30 AM\nVeć znamo da Huawei radi na razvoju svog operativnog sistema, koji će biti alternativa Windowsu i Androidu, a sada konačno znamo i zvanično ime za ovaj operativni sistem.\nNaime, Huawei je podneo zahtev Kancelariji Evropske unije za intelektualnu svojinu (EUIPO) koji je otkrio da kompanija razmatra tri različita naziva za svoj operativni sistem - Huawei Ark OS, Huawei Ark i Ark OS.\nNajverovatnije će operativni sistem biti nazvan Huawei Ark OS kada bude spreman za javno debitovanje na uređajima koje kompanija prodaje.\nArk OS treba da pomogne kompaniji Huawei da prebrodi američka ograničenja koja sprečavaju kompaniju da koristi Windows i Android.\nPrema naredbi koju je američki predsednik Donald Tramp potpisao ranije ovog meseca, Huaweiju je zabranjeno da posluje sa američkim kompanijama. Drugim rečima, kineska kompanija više ne može da koristi njihove proizvode, a to uključuje i Windows i Android, dva operativna sistema koje je koristila na svojim pametnim telefonima i računarima.\nHuawei je već započeo razvoj sopstvene platforme, ali još nije poznato u kojoj fazi razvoja je Ark OS. Operativni sistem čiji je interni naziv Hongmeng, i o kome kompanija razmišlja od 2015. godine, mogao bi se pojaviti na uređajima koje proizvodi Huawei kasnije ove godine, kada se očekuje da će se naći na uređajima namenjenim kineskom tržištu.\nMeđunarodna premijera Huaweijevog operativnog sistema očekuje se 2020. godine kada se predviđa nova serija uređaja za evropsko tržište.\nHongmeng, ili Huawei Ark OS, će biti i na računarima i na pametnim telefonima, pošto ga kineski tehnološki gigant razvija kao univerzalnu platformu koja bi trebalo da radi na različitim vrstama uređaja.\nPostoje glasine da Aptoide, open source alternativa Google Play prodavnice sa više od 900000 aplikacija i više od 100 miliona korisnika, pregovara sa Huaweijem o razvoju zamene za Play prodavnicu na Huawei uređajima.\nOve nedelje, objavljeno je da je osim Googlea, i Microsoft je zabranio kompaniji Huawei da koristi Windows na novim uređajima. Postojeći laptop računari koji rade pod operativnim sistemom Windows će i dalje dobijati ažuriranja.


Zamjenik premijera - Bislimi: Nije doneta odluka o izborima 3. aprila, Srbija nije uputila zahtjev | Info-ks.net\nZamjenik premijera Bislimi: Nije doneta odluka o izborima 3. aprila, Srbija nije uputila zahtjev\nZamjenik premijera Besnik Bislimi rekao je danas da Vlada Kosova još nije donela odluku o održavanju predsjedničkih i parlamentarnih izbora Srbije 3. aprila, a razlog tome je, kako kaže, taj što Srbija još nije uputila zvaničan zahtjev za održavanje izbora na Kosovu, prenosi Gazeta express.\nBislimi je rekao da su do sada prihvatili samo nekoliko modaliteta država Kvinte i OSCE-a u vezi sa organizovanjem ovih izbora na Kosovu.\n„Što se tiče izbora Vlade Srbije, predsjedničkih i parlamentarnih 3. aprila, postojala je odluka i postoji odluka Vlade Srbije da se ti izbori organizuju na Kosovu. Takođe je bilo zahtjeva zemalja Kvinte i OSCE-a da se vide modaliteti u okviru kojih se ovi izbori mogu održati. Vlada Kosova je bila i ostaje spremna da pomogne Vladi Srbije u slučaju da građani Kosova sa dvojnim državljanstvom učestvuju i glasaju na parlamentarnim i predsjedničkim izborima u Srbiji kroz najbolju praksu zemalja OSCE-a. Ovu praksu smo iskusili u slučaj izbora koje je Bugarska održala u nekim zemljama EU i Rumuniji“, rekao je Bislimi u Komitetu za spoljne poslove.\nPotpredsjednik Vlade je istakao da se čeka da srpska strana uputi zahtjev da se dozvoli održavanje srpskih izbora na Kosovu.\n„Do danas smo naišli na nespremnost srpske strane da slijedi ovu praksu. Prema njihovim riječima, država koja želi da organizuje izbore treba da se obrati vladi zemlje u kojoj želi da organizuje izbore i zatraži da se oni održe. Ovo se nije desilo. Vlada Srbije nije podnela zahtjev i radije je podnela zahtjev preko oficira za vezu. Zahtjev se upućuje instituciji koja odlučuje. Shodno tome, za sada čekamo ovaj zahtjev Vlade Srbije i nemamo suštinu za donošenje odluka. Bilo je prijedloga mogućih formulacija, ali nije bilo zahtjeva Vlade Republike Srbije“, naveo je on.\nBislimi je za izjavu portparola EU Petera Stana, koji je danas rekao da Evropska unija izražava žaljenje zbog odluke Kosova da odbije prijedlog Kvinte za glasanje Srba na teritoriji Kosova za izbore u Srbiji, kazao da nije tačna.\n„Mislim da ima nekih netačnosti u izjavi. Nismo rekli da je održavanje srpskih izbora na Kosovu neustavno, ali smo rekli da je održavanje srpskih izbora na Kosovu bez odobrenja kosovskih institucija neustavno. Mislimo da u prošlosti i za ovo postoji pomirenje i konsenzus, izbori Srbije na Kosovu do sada nisu bili ustavni“, rekao je on.\nPovodom modela koji su predložile države Kvinte, Bislimi je rekao da je to pokušaj da se izbjegnu ustavna kršenja počinjena tokom održavanja srpskih izbora na Kosovu posljednjih godina.\n„Napor zemalja Kvinte je bio da pronađu modalitet koji prevazilazi ustavno kršenje koje se dogodilo ranije. Vlada Kosova nije mogla da odgovori na zahtjev koji nije došao od Vlade Srbije“, rekao je on.\nBesnik Bislimisrpski izbori


Prve na svetu 3D štampane titanijumske felne - Muški magazin - trendovi, fitness, lifestyle, saveti, devojke... `\nSvi zaljubljenici u automobile znaju da su felne veoma bitan detalj na svakom automobilu koji doprinosi da auto izgleda lepše i atraktivnije. To je razlog zbog kojeg su aluminijumske felne toliko popularne i zbog kojeg većina vozača želi da ima lepe alu felne na svojim metalnim ljubimcima.\nMeđutim, sada je kompanija HRE upotrebila 3D tehnologiju i kreirala prototip prvih 3D štampanih felni koje su napravljene od titanijuma. Titanijum je korišćen zašto što je odličan mateirjal za 3D štampanje, a istovremeno čini da felne budu veoma izdržljive i lagane.\nPrednost 3D štampanja jeste to što bukvalno možete napraviti oblik koji god poželite, tako da su sva ograničenja u vašem umu i u 3D modelingu koji morate napraviti da biste kreirali željeni oblik.\nHRE kompanija je kreirala prve titanijumske 3D felne koje zaista izgledaju fenomenalno i koje imaju dizajn koji je prilično komplikovan i koji do sada nije viđen na automobilima.\nKreatori ovih felni kažu da ovo pokazuje da 3D tehnologija treba da bude zastopljenija u auto industriji, jer se na ovaj način mogu redizajnirati pojedini delovi automobila i takođe doneti prava revolucija u kreiranju novih i modernih vozila.\nSigurni smo da će trend 3D štampanih felni postati popularan i da ćemo u skorijoj budućnosti svi moći da sami dizjaniramo i kreiramo auto delove po želji.\nprve 3d felne\nPROČITAJTE SLEDEĆI TEKST: Džerard Batler izgubio kuću u požaru


M. D. 4. septembra 2017. 09:16\nIstraživanje koje je sprovela organizacija „Hepines vorks“, londonska organizacija koja istražuje iskustva zaposlenih, utvrdila je da je dva puta više onih između 35. i 54. godine koji kažu da su nezadovoljni na poslu, u poređenju sa onima od 18. do 34. godine.\nIzgleda da je veća verovatnoća da će mlađi lakim hodom ići nasmejani na posao. Međutim, kada stignete do 35. godine, to se sve menja, a ta opuštena šetnja pretvara se u osam sati maratonskog bola, mučenja i užasa. Počinjete da postavljate pitanja poput: „Zašto ja?“, i: „Da li sam učinio nešto loše u prošlom životu da bih ovo zaslužio?“.\nStudija istraživačkog centra „Asošijeted pres-NORC“ za istraživanje javnih poslova pokazala je da je 38 procenata mladih odraslih osoba, mlađih od 30 godina, izrazilo duboko zadovoljstvo svojim poslom. Dakle, čini se da starost možda nije odlučujući faktor prilikom utvrđivanja nezadovoljstva karijerom.\nMeđutim, studija takođe potvrđuje rezultate koje su dobili od „Hepines vorksa“, što ukazuje na to da ova duboko usađena nezadovoljstva prema vašoj karijeri rastu što ste stariji. Do trenutka kada napunite 50, nada da ćete ikada biti zadovoljni poslom postaje daleki san.


Borel liderima Zapadnog Balkana ponovio važnost usklađivanja sa spoljnom politikom EU\nBeta 12. maja 2022. 09:55\nVisoki predstavnik EU za spoljnu politiku i bezbednost Žozep Borel sinoć je na neformalnoj večeri sa liderima Zapadnog Balkana ponovio važnost usklađivanja zajedničke spoljne i bezbednosne politike kao centralnog elementa evropskog puta.\nBorel je pozdravio punu podršku partnera sa Zapadnog Balkana u Generalnoj skupštini UN za rezolucije u vezi sa agresijom Rusije na Ukrajinu i informisao o odgovoru EU u podršci Ukrajini, uključujući restriktivne mere EU koje imaju za cilj ograničavanje sposobnosti Kremlja da finansira rat, saopštila je Evropska služba za spoljne poslove (EEAS).\nZapadnobalkanski lideri su, dodaje se, potvrdili svoju stratešku posvećenost evropskim integracijama i podršku regionalnoj saradnji.\nU fokusu razgovora u sredu bio je globalni i regionalni uticaj ruskog ilegalnog i ničim izazvanog rata protiv Ukrajine i njenog naroda, i kako EU i partneri sa Zapadnog Balkana mogu zajedno da se pozabave štetnim posledicama ovog rata na cene hrane i energije i na regionalne i globalne stabilnost, navodi se u saopštenju.\nTrećoj neformalnoj večero čiji je domaćin bio visoki predstavnik EU prisustvovali su predsednici Srbije i Crne Gore Aleksandar Vučić i Milo Đukanović, premijeri Albanije i Severne Makedonije Edi Rama i Dimitar Kovačevski, član Predsedništva BiH Milorad Dodik i ministarka spoljnih poslova Kosova Donika Gervala-Švarc, a učestvovao je i komesar za proširenje Oliver Varheji.\nNeformalne večere sa liderima Zapadnog Balkana, kao prilika za razmenu mišljenja o izazovima u regionu i njegovoj evropskoj budućnosti, održavaju se dva puta godišnje .\nO Zapadnom Balkanu biće reči na i predstojećem Savetu za spoljne poslove 16. maja kada će šef diplomatije EU održati neformalnu razmenu mišljenja i sa ministrima spoljnih poslova regiona, saopštila je EEAS.


Niče „osovina voljnih“ u EU, članice — Nemačka, Austrija i Italija - Sputnjik Srbija\nNiče „osovina voljnih“ u EU, članice — Nemačka, Austrija i Italija\n15:15 13.06.2018 (osveženo 18:07 13.06.2018) Preuzmite kraći link\nAustrijski kancelar Sebastijan Kurc i ministar unutrašnjih poslova Nemačke Horst Zehofer žele da na regionalnom nivou uspostave saradnju sa Italijom u cilju sprečavanja ilegalne migracije.\nAustrija, Nemačka i Italija žele da sarađuju u okviru „osovine voljnih“ u politici prema izbeglicama, najavili su oni u Berlinu.\nZehofer je preneo novinarima, da je razgovarao sa italijanskim kolegom Mateom Salvinijem i da mu je ovaj predložio bližu saradnju Rima, Berlina i Beča u vezi sa izbeglicama.\nO tom predlogu su danas razgovarali Kurc i Zehofer i ocenili da je taj predlog pozitivan i najavili najavili saradnju sa Italijom na regionalnom nivou, sa ciljem uspostavljanja „osovine voljnih koji žele da dalje smanje ilegalnu migraciju“.\nKurc i Zehofer su saglasni da o tome ko sme da dođe u zemlju moraju da odlučuju vlade, a ne krijumčari.\nZehofer je ponovio svoj plan za uspostavljanje centara u kojem će se brže rešavati molbe za dobijanje azila.\nKurc je ukazao da će, pošto ponovo dolazi do pojačanog kretanja migranata duž albanske rute, austrijski i nemački policajci biti upućeni u tu zemlju da pomognu svojim tamošnjim kolegama.\nmigranti, Horst Zehofer, Sebastijan Kurc, Austrija, Nemačka


Od Jugoslovenskog aerotransporta do Air Serbia (Foto) | Frontal\nAvion je na aerodrom sletio nešto prije 13 sati u u pratnji dva aviona Vojske Srbije MIG 29.\nVizuelni izged aviona je takav da je na repu predstavljen stilizovan grb srednjevjekovne Srbije sa dvoglavim bijelim orlom.\nLogo je rađen na osnovu elemenata Miroslavljevog jevanđelja i Dušanovog zakonika, čijom kombinacijom je napravljen moderan logo dvoglavog orla. Riječ je o avionu "Airbus A319" i to je prvi avion nove nacionalne aviokompanije "Air Serbia" koji je iznajmljen za njene potrebe.\nNa njemu piše "Air Serbia" i bijele je boje, sa dodatim plavim i crvenim detaljima.\nIstorija "Jata", današnje kompanije "Air Serbia", seže još u 1948. godinu kada je Vlada Federativne Narodne Republike Jugoslavije donijela rješenje o osnivanju državnog privrednog preduzeća "Jugoslovenski aerotransport".\nSkraćeni naziv tog preduzeća bio je "JAT", a predmet poslovanja eksploatacija unutrašnjeg i međunarodnog civilnog vazdušnog saobraćaja i ostali vidovi komercijalne upotrebe vazduhoplova.\nRješenjem Vlade FNRJ iz 1949. godine "Jugoslovenski aerotransport" spojen je sa "Državnim preduzećem za opravku vazduhoplovnog materijala" Zemun.\nZatim je 1973. godine "Jugoslovenski aerotransport" upisan u registar organizacija udruženog rada i konstituisan kao radna organizacija "Jugoslovenski aerotransport - sistem za vazdušni saobraćaj sa solidarnom odgovornošću".\nPet godina kasnije ponovo je izvršena promjena u organizovanju i registrovan je "Jugoslovenski aerotransport - radna organizacija za vazdušni saobraćaj".\nNa osnovu prijave za usklađivanjem organizovanja i rada organizacije "Jugoslovenski aerotransport" sa odredbama Zakona o preduzećima, 1989. godine on postaje "Jugoslovenski aerotransport, preduzeće za vazdušni saobraćaj sa potpunom odgovornošću".\nPoslije toga, 1992. godine "Jugoslovenski aerotransport" postaje javno preduzeće, a 2003. mijenja naziv u Javno preduzeće "JAT Airways".\nZakonom iz 2005. godine danom početka rada "JAT Airways" preuzima prava, obaveze, sredstva, zaposlene, dokumentaciju i predmete u vršenju javnih ovlašćenja Javnog preduzeća "Jugoslovenski aerotransport" i osnivačka prava i obaveze tog preduzeća u preduzećima čiji je osnivač, osim u Javnom preduzeću Aerodrom "Beograd".\nJat je bio član Međunarodne asocijacije avioprevozilaca (IATA) od 1961. i Asocijacije evropskih avioprevozilaca (AEA) od 1971. godine. Bio je među prvim kompanijama kojima je IATA 2005. godine dodijelila IOSA sertifikat za sigurnost izvršenja saobraćaja.\nVlada Srbije potpisala je 1. avgusta 2013. sa "Etihad Airways" sporazum o strateškom partnerstvu, kojim je predviđeno da kompanija iz Ujedinjenih Arapskih Emirata postane vlasnik 49% kapitala srpske aviokompanije.\nPredviđeno je da "Jat Airways" počne da posluje kao "Air Serbia" i da srpska aviokompanija s "Etihadom", kao strateškim partnerom, ima flotu od 10 novih "Airbus" aviona.\n"Etihad" je, inače, pred otpočinjanje zajedničkog posla sa Vladom Srbije, poručio od "Oksford ekonomiks" studiju opravdanosti investicije. Prema studiji "Air Serbia" će već naredne godine direktno doprinijeti rastu bruto društvenog proizvoda za čak 190 mil USD, a indirektno čak 710 mil USD, odnosno 1,5% BDP-a.\nDeset novih aviona leteće pod grbom "Air Serbia" od marta 2014. godine, a postojeća "boeing"-ova flota mogla bi da bude korišćena za čarter letove tokom ljeta.\n25. oktobra će biti održana ceremonija koja će i zvanično označiti početak rada te kompanije, a 26. oktobra biće organizovan prvi promotivni let na liniji Beograd-Abu Dabi.\n22.10.2013. u 08:50h


istorija – Mirodjija\nDvorac duhova. Špicerov dvorac mesto je od kojeg su maltene svi digli ruke. Nekada raskošno zdanje danas je prepušteno vremenu i propadanju. Velelepno zdanje u Beočinu na fotografijama s društvenih mreža deluje veličanstveno. Nalazi odmah pored puta u Fruškogorskoj ulici. Špicerov dvorac u Beočinu, Photo : mojsvetuboji.com Istorija dvorca Ovaj nekada predivni dvorac sagradio je […]


Baby Jogger City Mini ZIP Teal kolica za bebe cena, cene Srbija, prodaja Beograd Novi Sad Niš\nBaby Jogger City Mini ZIP Teal kolica za bebe cene\n- City Mini Zip predstavlja najkompaktniji sklopivi sistem iz porodice Baby Jogger. - Baby jogger patentirana brza tehnologija sklapanja omogućava vam da kolica sklopite jednom rukom.Kada se sklope, stoje samostalno. Jednostavno... specifikacija\nCity Mini Zip predstavlja najkompaktniji sklopivi sistem iz porodice Baby Jogger, - Baby jogger patentirana brza tehnologija sklapanja omogućava vam da kolica sklopite jednom rukom,Kada se sklope, stoje samostalno, Jednostavno\nEPonuda nije internet prodavnica već Vam omogućava da brzo i lako nađete Baby Jogger City Mini ZIP Teal kolica za bebe po najjeftinijoj ceni. Naš cilj je da kupci budu što bolje informisani o ponudi Baby Jogger City Mini ZIP Teal kolica za bebe na tržištu Srbije. Vrlo lako nalazite željeni proizvod za kategoriju Dečija kolica cene, ne morate da lutate od sajta do sajta za Baby Jogger Dečija kolica, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Baby Jogger City Mini ZIP Teal kolica za bebe sa PRODAVCEM. EPonuda ne može da garantuje potpunu tačnost specifikacije i slika za Baby Jogger City Mini ZIP Teal kolica za bebe. Pre kupovine, podatke za Baby Jogger City Mini ZIP Teal kolica za bebe proverite na sajtu PROIZVOĐAČA.


Lovćen lako odbranio Kup Crne Gore – Balkan-Handball.com\nHome / Balkan / Lovćen lako odbranio Kup Crne Gore\nJedanaesti put od nezavisnosti, ukupno 13. računajući državnu zajednicu sa Srbijom, rukometaši Lovćena osvojili su Kup Crne Gore, pošto su u finalnom meču na Cetinju savladali Komove iz Andrijevice 31:20.\nFinalni duel, koji je završen za svega 72 minuta, obežio je Aleksa Perišić sa devet golova iz devet pokušaja.\nU pobednočkom timu istakli su se i Nemanja Drakulović sa pet i Igor Marković sa četiri pogotka. U ekipi iz Andrijevice, koja je jedini trofej Kupa osvojila 2019. godine, najbolji je bio Nemanja Marsenić sa osam golova.\nKup Crne GoreRK KomoviRK Lovćen\n← Prethodni članak Budućnost rutinski do novog trofeja u nacionalnom Kupu\nNaredni članak → ARKUS: Kiks Partizana na Banjici, Metaloplastika blizu plasmana u SEHA\nBudućnost rutinski do novog trofeja u nacionalnom Kupu\nRK Lovćen sedmi put šampion Crne Gore


Predstavnici kosovskih institucija zadovoljni izborom Bajera - Politika - Dnevni list Danas\nPočetna » Politika » Predstavnici kosovskih institucija zadovoljni izborom Bajera\nPredstavnici kosovskih institucija pozdravili su danas izbor Nemca Petera Bejera za izvestioca Parlamentarne skupštine Saveta Evrope za Kosovo.\n0Piše: FoNet 14. novembra 2019. 19.26\nKako ističu „samo zahvajujući protestu Prištine i lobiranju kosovske delegacije” izbegnut izbor ruskog poslanika u Savetu Evrope, Kondratijeva, za kojeg tvrde da je „bivši ruski špijun”.\nLider Demokratskog saveza Kosova Isa Mustafa prvi je čestitao Bejeru na izboru i izrazio uverenje da će on braniti interese Kosova.\nMustafa je podsetio da je Bejer tokom poslednje posete Prištini ponovio opredeljenje da podrži Prištinu u svim budućim procesima, prenosi portal Kosovo Online.\nOdlazeći premijer Kosova Ramuš Haradinaj ocenio je da je izbor Bejera za izvestioca za Kosovo sjajan.\n„To je ponovni početak evropskog angažmana na Kosovu sa ciljem da se značajno unapredi put Kosova do njegove pune integracije u evropsku porodicu”, poručio je Haradinaj.\nMinistar spoljnih poslova u ostavci Bedžet Pacoli izrazio je izuzetno zadovoljstvo izborom Bejera za izvestioca za Kosovo u okviru Saveta Evrope.\n„Bilo koji drugi izbor bio bi neprirodan. Saradnja sa gospodinom Bejerom biće veoma važna za budućnost integracije Kosova”, napisao je Pacoli na Tviter nalogu.\nVršilac dužnosti potpredsednika kosovske vlade Enver Hodžaj, poručio je da su danas stigle fantastične vesti iz Saveta Evrope i uz čestitku na nemačkm jeziku, pozdravio je izbor Bejera.\n„Čestitamo na izboru izvestioca za Kosovo u Savetu Evrope. Radujemo se daljoj saradnji”, napisao je Hodžaj na Tviter nalogu.\nPotpredsednica Demokratskog saveza Kosova Vjosa Osmani takođe je uputila čestitke Bejeru na imenovanju. I iz Ministarstva spoljnjih poslova Kosova pozdravili su Bejerov izbor.\nU reagovanju se navodi da je rezultat glasanja 33 za prema šest protiv za nemačkog diplomatu pokazatelj da je uticaj Rusije u okviru Saveta Evrope mali i zanemarljiv kada je u pitanju evropska agenda.\nNemca Petera Bejera Odbor za spoljne poslove i demokratiju Parlamentarne skupštine Saveta Evrope izabrao je danas za novog izvestioca za Kosovo, a u “trci” za to mesto pobedio je Rusa Alekseja Kondratijeva.\nKosovo, Peter Bajer


Niš – Povišen stepen pripravnosti zbog poplava – Info Centar Juga\nMinistar unutrašnjih poslova u Vladi Republike Srbije Nebojša Stefanović obišao je područje Niša, kao jednu od kritičnih teritorija, i tom prilikom naglasio da je MUP stavio u pripravnost sve snage kako bi mogle da pruže pomoć u spasavanju i drugim aktivnostima.\nStefanović je poručio da će MUP, na osnovu vremenske prognoze i upozorenja koja je dobio, u narednih 36 časova biti u povišenom stepenu pripravnosti na svim mestima na kojima postoji opasnost od poplava i trudiće se da pojačanim prisustvom policije i drugih državnih organa građanima osigura bezbednost.\nOn je naveo da je od danas u Nišu, koji je Štab za vanredne situacije odredio kao jedno od kritičnih područja, prisutno još 50 pripadnika Žandarmerije, koji su angažovani na zaštiti od poplava.\nTakođe, kako je dodao, u ovom području se nalazi i pojačan broj pripadnika Sektora za vanredne situacije, koji dežuraju već nekoliko dana na zaštiti, ne samo grada Niša, već i čitavog regiona.\nOni sa ovog mesta mogu da budu upućeni i u druga područja, u zavisnosti od potrebe, istakao je ministar i naglasio da su, pored pripadnika Vatrogasno-spasilačke jedinice i Žandarmerije, na terenu angažovana i 53 pripadnika Vojske Srbije.\nLokalna samouprava je u prethodnom periodu uradila svoj posao, očišćena su korita reka, sklonjeni su otpad i granje, i zato je prohodnost korita veća, napomenuo je Stefanović.\nOn je najavio da će tokom dana razgovarati i sa načelnikom Policijske uprave u Nišu, kako bi se upoznao ne samo sa situacijom u vezi sa zaštitom od poplava, već i sa bezbednosnom situacijom u tom gradu.\nMinistar je s tim u vezi izrazio zadovoljstvo činjenicom da je bezbednost građana dodatno poboljšana.


Moćna Zvezda lako sa Kolubarom! Ohi se ponovo upisao u strelce - Crvena zvezda info\nFudbal / 178 pregleda\nKošarka / 747 pregleda\nFudbal / 1268 pregleda\nFudbal / 1286 pregleda\nFudbal / 777 pregleda\nFudbal / 3368 pregleda\nKošarka / 1808 pregleda\nMoćna Zvezda lako sa Kolubarom! Ohi se ponovo upisao u strelce\nRutinska pobeda Crvene zvezde za osamostaljivanje, ali će Partizan za 24 sata imati priliku da se ponovo izjednači\nFudbaleri Crvene zvezde su savladali Kolubaru sa 3:0 na Marakani, te su na taj način uspeli da obiđu Partizan i osamostale se na vrhu Superlige, jer sada imaju tri boda više od crno-belih, ali i meč više od komšijske ekipe.\nGolove za Zvezdu u meču sa "Rudarima" iz Lazarevca postigli su El Fardu Ben, Milan Rodić i Ohi Omoijuanfo.\nCrvena zvezda je ušla u meč kao izraziti favoriti, pogotovo zbog činjenice da su u prvoj utakmici slavili sa 7:1, ali nije im lako bilo u ovoj utakmici, jer se Kolubara dosta poboljšala od njihovog prvog susreta, što se moglo i videti na Marakani.\nKolubara nije pretila na gol, nije uspevala da uputi konkretan udarac, ali su u odbrani bili na visini zadatka i propisno su mučili napadače crveno-belih, kojima je trebalo skoro pola sata igre da probiju taj "obruč" oko gola. Kada su jednom to uspeli, ostatak utakmice je bio puko "otaljavanje" posla.\nMoglo je biti i dosta ubedljivije, ali ni sama Zvezda bez obzira na to kakvu je dominaciju imala tokom čitavih 90 minuta imala, nije uspevala da zapreti mladom Balši Popoviću, niti da iskoristi brojne prilike. Kao i protiv Kopenahena, nedostajala je završnica u velikoj meri.\nTakođe, treba pomenuti i da je Stanković odlučio da šansu podari svojim omladincima, pa su se tako našli u sastavu tokom meča i Andrija Radulović, Andrej Đurić, Nikola Stanković... Kako god, velika pobeda Crvene zvezde kojom je uspela da se "odlepi" od Partizana na vrhu tabele Superlige, te je imperativ pobede sada na crno-belima koje očekuej duel sa Radnikom iz Surdulice u ponedeljak od 17 časova.\nZvezda je krenula silovito ka golu mladog Balše Popovića (21), ali im je trebalo dugo da uopšte dođu do udarca, makar to bio i udarac van okvira gola.\nUvodni minuti su pokazali nadmoć Crvene zvezde, koja se ogledala samo u posedu, nekoliko puta su pokušali s levog boka da pronađu Ohija, ali im to nije išlo za rukom.\nNemanja Motika, mladi krilni fudbaler, dobio je priliku u prvoj postavi, i to na svoj rođendan, a upravo je on bio i prvi igrač koji je šutirao ka golu Popovića. Ubačena je naizgled bezazlena lopta u 16 metara, Ohi ju je promašio, ali je Motika bio na pravom mestu, primio je, namestio je na svoju levu nogu i šutirao "tik preko prečke".\nOvo je bio i nagoveštaj za buđenje Zvezde, već šest minuta kasnije je dosuđen korner ponovo za crveno-bele, odigrana je akcija za Krstičića, on je šutirao sa ivice šesanesterca ali je lopta otišla pored gola.\nTek oko 23. minuta je uspela i Kolubara da zapreti, ali nisu uputili udarac u okvir gola, već su se samo približili golu Borjanu. Konačno, igrao se 29. minut, fudbaleri Zvezde su centrirali, Rodić je pokušao da odigra glavom u srce peterca, ali je taj pokšaj odbijen.\nLopta se vratila do levog beka, on je pokušao da uputi volej udarac, ali je i to izblokirano i lopta je došla do usamljenog Bena na drugoj stativi, kome nije bilo teško da ubaci loptu u gol.\nNakon ovog gola, usledio je novi "prazan hod" od 15 minuta, sve do 45. minuta. Odigrala je Zvezda sjajnu akciju, lopta se iskobljelala do Rodića koji je ovoga puta uspeo da uhvati volej kako je želeo i na taj način da loptu pospremi u gol mladog Balše Popovića.